Marketing i blockchain tehnologija | PC Press\nMarketing i blockchain tehnologija\n3. maj 2018. 3. maj 2018. Milan Živanović\nČinjenica je da istoriju ponavljaju oni koji nisu ništa naučili iz prethodnih događaja, a to može da se primeni i na ono što se danas događa sa blockchain tehnologijom.\nNaime, ako se vratimo na početak devedesetih godina prošlog veka, a u svitanje internet ere, doći ćemo do zaključka da u to vreme niko nije znao kakav će uticaj internet imati u budućnosti, te da je to zapravo početak takozvane „digitalne zlatne groznice.“ Kako je vreme proticalo, internet domeni su se pretvorili u dragocenu valutu, te su preduzimači počeli da traže načine da svoje poslovanje presele u online dimenziju.\nTako je, na primer, domen Toys.com 2009. godine prodat kompaniji Toys R Us za više od pet miliona dolara, a to je tek jedna u nizu priča o „istorijskim prodajama domena.“ U to vreme se na domene gledalo kao na staze ka garantovanom poslovnom uspehu, te su kompanije poput Toys.com i Pets.com osnivane pod parolom „ako je sagradiš, klijenti će sami doći.“ Pets.com, koja je osnovana još 1998, zaradila je više od 82 miliona dolara od inicijalne javne ponude (IPO), da bi kasnije bila označena kao jedna od najvećih dot-com propasti, budući da je u prvim mesecima 2000. godine izgubila 147 miliona dolara, da bi do kraja godine objavila bankrot. Propast je počela nakon što je kompanija potrošila milione dolara na reklamnu kampanju za igračke za pse, koja je, istina, postala prilično popularna, ali je ciljna grupa kampanje bila potpuno pogrešna, budući da je bila kreirana za mase, umesto da se koncentrisala na manju grupu koja bi osigurala uspeh e-poslovanja.\nOno što se početkom devedesetih događalo sa internetom, danas važi za blockchain tehnologiju, budući da ova postaje nova tehnološka infrastruktura. Ipak, mnogi su i dalje više koncentrisani na kriptovalute nego na blockchain tehnologiju, budući da je smatraju „trenutnom modom.“ Neki stručnjaci pak tvrde da je tehnologija prilično savršena, budući da omogućava beleženje svake transakcije, a bez mogućnosti naknadne promene. Tako se, na primer, Visa, MasterCard i American Express osećaju ugroženo zbog ovakvog načina pružanja sigurnosti, budući da bi besplatne, ili transakcije sa zanemarljivim nadoknadama, koje se obavljaju velikom brzinom, mogle da ugroze dosadašnju kreditnu industriju. Iako Bitkoin i druge kriptovalute još uvek nisu priznati kao validni načini plaćanja, blockchain predstavlja pretnju tradicionalnim načinima plaćanja.\nMnoge startap kompanije ipak već traže načine za implementaciju blockchain tehnologije, te IBM i Overstock.com već ozbiljno rade na tom polju, a prema agenciji Juniper Researc, IBM je rangiran kao prvi na polju blockchain tehnologije. Ove kompanije u blockchain tehnologiji vide način da dodatno osiguraju informacije o korisnicima, a već je uvreženo mišljenje da će blockchain tehnologija doneti revoluciju na polju poslovanja, budući da se podacima u okviru ove tehnologije može verovati bez obzira na to ko učestvuje u lancu razmene.\nPročitajte i: MasterIndex Srbija: Trećina ispitanika bi da plaća do 5.000 dinara bez PIN-a\nI tu na scenu stupa lekcija iz istorije, te marketinga, budući da blockchain preduzimači mogu prilično da nauče na primeru interneta, te izbegnu propast dot-com mehura. Najpre je neophodno da se osigura poslovna strana, te da se utvrdi koliko je kompanija tehnološki održiva i koliko efikasno posluje. Jednom kada se učvrsti poslovni plan, marketing i promocija su najbolji način za postizanje uspeha neke blockchain kompanije. Demografski podaci, te određivanje psihografskih trendova su efektivne marketinške tehnike koje mogu da se koriste kako bi se locirali potencijalni korisnici, te kako bi se razumelo njihovo ponašanje na osnovu kojeg bi kompanija mogla da se pozicionira.\nInovativna marketinška rešenja su dobar način da se neka kompanija probije kroz buku na tržištu, te svoju poruku prenese pravoj publici. Neophodno je da oni koji tek počinju sa poslom plasiraju snažne podatke i algoritme, a kako bi svoju poruku i brend mogli da predstave ključnim investitorima, te svoju kompaniju prikažu kao ozbiljnog igrača na tržištu. Sa sve većim brojem startap kompanija koje ulaze na polje blockchain tehnologije, od ključne važnosti je da se još na početku razviju marketinške strategije koje će kompaniju predstaviti kao kompetentnu na tržištu na kojem je konkurencija sve ozbiljnija. Da bi se u tome uspelo, potrebno je da se napuste jučerašnje marketinške strategije, budući da su već zastarele.\nUpravo zbog toga je važno da se od početka investira u razvoj brenda, te promociju, da bi se kasnije došlo do rezultata, a pre svega uz pomoć strateškog marketinga, čiji je cilj da uspostavi proces pomoću kojeg rukovodioci marketinga formulišu i primenjuju strategije, a radi dostizanja postavljenih ciljeva u datim uslovima okruženja i samog preduzeća. Takav marketing podrazumeva moderan pristup upravljanju kampanjom, a pod kojim se podrazumeva kontinuirani proces prilagođavanja preduzeća promenljivoj okolini, dok okolina vrši stalan uticaj na preduzeće, ali i preduzeće na okolinu u kojoj egzistira i kojoj se prilagođava.\nTagovi: American Express, bitcoin, Bitkoin, BizIT, blockchain, inicijalna javna ponuda, internet domen, IPO, marketing, Mastercard, Overstock.com, seminar, strateški marketing, Svet je marketing, Toys R Us, Toys.com, Visa\n← Suosnivač WhatsApp-a napušta kompaniju\nNaočare za lakše upravljanje računarom →


Od poraza ne možeš napraviti pobedu i sa Albanijom napraviti uniju | WebTribune\nFabrici PREVEDEN NA SRPSKI o putu Srbije u EU: Ključni element da Beograd preda Kosovo i sa Albanijom da uđe u uniju\nBritanski epidemiolog promenio prognozu za koronu: Broj novozaraženih u padu šesti dan zaredom uprkos otvaranju\nRUSIJA I KINA PROTIV SAD: Oglasila se Amerika i podržala mandat Kancelarije visokog predstavnika u BiH\nRHMZ upozorava: Pakao će trajati još, temperatura od 35 do 39 stepeni Celzijusa\nZA OVO NIKAD NISTE ČULI a možda se vama lično već dogodilo: Bil Gejts stvorio “vakcina pasoše” koji se ubrizgavaju u krv – DA LI GA IMATE?\nHome U FOKUSU Od poraza ne možeš napraviti pobedu i sa Albanijom napraviti uniju\nPosted date: јул 28, 2021 In: U FOKUSU\nRegionalni sastanak lidera Srbije, Severne Makedonije i Albanije koji se održava u Skoplju pokazuje da se države iz ovog regiona opredeljuju za saradnju i traženje mehanizama da napreduju da ne bi ostali taoci politike proširenja EU, gradeći međusobnu saradnju vizijom novog Balkana, mišljenje je Zorana Milivojevića diplomate u penziji.\nPredsednik Srbije Aleksandar Vučić, premijeri Severne Makedonije Zoran Zaev i Albanije Edi Rama organizuju 29. jula u Skoplju regionalni ekonomski forum, što, prema rečima srpskog predsednika, predstavlja regionalnu inicijativu koja će nas povezati i poboljšati život svih naših građana i učiniti da izradimo zajedno novi Balkan – evropski.\nMini Šengen kao kukavičje jaje\n„Sastanak u Skoplju tri balkanska lidera pokazuje da se inicijativa „mini Šengena“ pozitivno razvija i da će sporazumi koji će biti potpisani na ovom skupu dodatno doprineti saradnji pre svega na ekonomskom planu – od slobodnog kretanja ljudi, roba, usluga i kapitala, što je uostalom i filozofija slobodnog i otvorenog tržišta. Ništa manje bitan je sporazum koji će se potpisati o saradnji kada su prirodne katastrofe u pitanju , što sve zajedno pokazuje visok nivo postignutih političkih odnosa,“ kaže Milivojević.\nEkonomska saradnja uostalom, dodaje Milivojević, pretpostavka je za dobre političke odnose i u svakom slučaju je doprinos saradnji u regionu. A da li će se ovome priključiti Kosovo, BiH i Crna Gora, ostaje da se vidi s obzirom na političke tenzije koje postoje unutar ovih teritorija i država.\n„Generalno, „mini Šengen“ je mehanizam koji stvara pozitivan ambijent u regionu, pre svega zbog toga što je jasno da je politika proširenja Evropske nije zaživela i da pitanje ulaska ovog regiona u Uniju ostaje i dalje otvoreno. Dakle, bez pomaka. Prema tome, na ovaj način, poput ovog skupa u Skoplju, države se opredeljuju za sopstvenu saradnju i traženje mehanizama da napreduju, da ne bi ostali taoci politike proširenja EU,“ napominje Milivojević.\nHumor i satira: Albanija, Severna Makedonija i Srbija u uniji\nKako kaže, inicijativa ove tri države je neka vrsta odgovora zemalja iz ovog regiona EU, da pokaže da međusobno sarađuju u trenutku kada su ekonomska pitanja od prvorazrednog državnog i nacionalnog značaja.\n„Dakle, sam sastanak i potpisivanje pomenutih sporazuma pokazuje i da postoji visok nivo političke volje kod ovih zemalja. Albanija i Severna Makedonija su posebno zainteresovane za ovaj vid saradnje jer očekuju da EU sa njima otvori pregovore o pristupanju EU na jesen, i na ovaj način oni jačaju svoju poziciju u tom pravcu, zato što se „mini Šengen“ uklapa u no što je strategija EU vezano za ovaj region. Drugo, za njih je ovo i najbolja priprema za pristupne pregovore i stvaranje uslova da aktivno i kvalitetno participiraju u evrointegrativnom procesu,“ objašnjava naš sagovornik.\nOvakva vrsta saradnje dodano će relaksirati politički ambijent, uveren je Milivojević, bar kad je reč o ove tri zemlje u regionu.\n„Što se tiče Srbije, ona i na ovaj način ostvaruje svoje strateške ciljeve i to u dva pravca. Prvi se odnosi na saradnju u regionu što pokazuje konstruktivnu politiku Srbije u odnosu na susedne države gde prikuplja poene u političkoj areni,“ kaže Milivojević.\nIronija o napretku Srbije sa Albanijom\n„Ovaj sastanak zato za nas ima dvostrani karakter jer se kroz ovu inicijativu jača sopstvena ekonomija, a drugi je jer se saradnjom sa regionom Srbija dodatno kvalifikuje za put ka evrointegracijama. Svako jačanje ekonomije Srbiji daje vetra u leđa na tom putu,“ dodaje Milivojević.\nSrbija se i na ovaj način potvrđuje kao konstruktivni činilac u regionu, imajući u vidi pritiske kojima je izložena, zbog pregovora sa Prištinom i tenzijama koje postoje u Crnoj Gori, Hrvatskoj, a sada i u BiH. Dakle, zaključuje Milivojević, ova saradnja Srbiji pomaže da amortizuje političke pritiske ali i da njeni argumenti, posebno kada je reč o Kosovu i Metohiji, dobiju još više na težini.\nNeprijatelji nišane srpsku crkvu usred Srbije: Organizovano uništavaju totalnim herbicidom njive SPC


Milionska šteta za domaće voćare: Od danas zabranjen izvoz jabuka iz BiH u Rusiju - BUKA Magazin\nMilionska šteta za domaće voćare: Od danas zabranjen izvoz jabuka iz BiH u Rusiju\nPiše: Maja Isović Dobrijević / Objavljeno: 22.01.2018. u 08:23h\nOd danas je Ruska Federacija ponovo uvela zabranu za uvoz jabuka iz BiH. Najveću štetu osjetiće pošteni domaći voćari...\nRazlog za uvođenje ove mjere jeste što je kompanija iz Bijeljine prepakivala, prema navodima ruske strane, jabuke porijeklom iz Poljske i izvozila ih u Rusiju. Pošiljku jabuka pratio je fitosanitarni sertifikat koji je izdao fitosanitarni inspektor Brčko distrikta.\nPredsjednik Udruženja poljoprivrednih proizvođača-mljekara Republike Srpske Vladimir Usorac rekao je da su ti proizvođači koji su prepakivali jabuke samo krivi za ovu situaciju, ali najveću štetu osjetiće pošteni voćari.\n"Ne mogu se uvoziti jabuke iz Poljske, pa ih onda slati za Rusiju. Ovo je prilika za državu BiH i entitete da se prekontroliše kompletan uvoz jabuke iz drugih zemalja, da se provjeri gdje je ta jabuka otišla. Ljudi koji su doveli do ove situacije trebaju da se kazne i da se poštenim proizvođačim omogući da izvoze. Nažalost, nije u pitanju samo jabuka, već isti problem imamo i sa mesom, pšenicom i sa svim drugim proizvodima koji se eksportuju preko BiH u Rusiju, Tursku i druge zemlje. To su sve nedozvoljene radnje i to uglavnom može samo nama na prostorima bivše Jugoslavije na pamet da uradimo", rekao je za BUKU Vladimir Usorac.\nOn posjeća da smo imali problem sa mesom koje smo izvozili u Tursku, a vjerujem da je slična situacija i sa pšenicom, jer je evidentan ogroman uvoz pšenice, pa se postavlja pitanje šta se sa njom radi.\n"Ovo nam treba biti škola. Imali smo prošle godine problem sa Turskom i mesom, sad je problem sa jabukama i Rusijom, a neće nam ove zemlje uvijek opraštati naše greške i gledati kroz prste", istakao je Usorac.\nMinistarstvo poljoprivrede, šumarstva i vodoprivrede Republike Srpske smatra da je propust kod izvoza jabuka iz BiH u Rusiju nanio veliku štetu domaćim proizvođačima, a resorni ministar Stevo Mirjanić traži od nadležnih inspekcijskih i drugih organa da pokrenu postupak i sankcionišu odgovorne u ovom slučaju.\n"Ministarstvo osuđuje postupak pojedinih aktera u ovom poslu i ističe da je slučaj nanio veliku štetu domaćim proizvođačima, kao i ugledu Republike Srpske kod ruske fitosanitarne inspekcije", saopšteno je iz resornog ministarstva.\nU saopštenju se podsjeća da je u prošloj godini Fitosanitarna inspekcija Republike Srpske izdala oko 1.200 fitosanitarnih sertifikata za pošiljke voća i povrća, koje su izvezene na rusko tržište.\n"Nismo imali slučajeva da je pošiljka vraćena, što je najbolji dokaz da je fitosanitarni nadzor u Republici Srpskoj efikasan", navedeno je u saopštenju.\nMinistarstvo toga traži od nadležnih organa i institucija da izvrše kontrole u dijelu svojih nadležnosti i utvrde odgovornost svih aktera, te djeluju na takav način, kako se ovakvi slučajevi više ne bi mogli ponoviti.\nOvo je drugi put u posljednjih nekoliko godina da Rusija obustavlja izvoz voća, a prema riječima onih koji su dobro upućeni, za očekivati je da ruska strana ovaj put ne bude toliko blagonaklona.\nPodsjetimo da je zabrana je prvi put bila 2016. godine kada su Rusi ustanovili da fitosanitarni inspektor iz RS Slobodan Cvijanović nije propisno čuvao pečate i da je davao bjanko fitocertifikate izvoznicima iz Republike Srpske.\nPrije dvije godine u BiH, odnosno Republiku Srpsku, dolazili su ruski stručnjaci koji su izvršili potrebne kontrole i analize i zajedno sa ministrom za spoljnu trgovinu i ekonomske odnose BiH Mirkom Šarovićem otklonili te probleme i omogućili da izvoz voća iz BiH ide nesmetano na rusko tržište.\nPotvrdu da je Ruska federacija ponovo zabranila uvoz jabuka iz BiH dao je i ministar Mirko Šarović, navodeći da je ruska strana obavijestila Upravu za zaštitu zdravlja bilja BiH da će od 22. januara stopirati izvoz jabuka iz BiH do daljnjeg, odnosno, dok se ova situacija ne riješi.\n"Razlog za uvođenje ove mjere jeste što je kompanija iz Bijeljine prepakivala, prema navodima ruske strane, jabuke porijeklom iz Poljske i izvozila ih u Rusiju", rekao je Šarović.\nOn je rekao da je sertifikat za sporne jabuke izdala fitosanitarna inspekcija u Brčko distriktu.\n"Naložio sam Upravi za zaštitu zdravlja bilja da o ovom slučaju obavijesti nadležna ministarstva Republike Srpske, Federacije BiH i Brčko distrikta i zatražio od nadležnih institucija da preduzmu sve aktivnosti kako bi se ovaj slučaj rasvijetlio", rekao je Šarović.\nOn je naveo da ovaj slučaj ukazuje na kršenje sporazuma i potpisanog protokola sa Ruskom Federacijom s obzirom na ozbiljnu sumnju u zloupotrebu, zbog čega će biti obaviješteni i drugi nadležni kontrolni organi.\n"O daljim aktivnostima koje će preduzeti nadležne institucije blagovremeno ćemo obavijestiti javnost narednih dana. Zatražit ćemo i razgovore sa ruskom stranom kako bismo otklonili i ponovo uspostavili izvoz u Rusku Federaciju", dodao je Šarović. Istakao da je za nastavljanje izvoza jabuka u Rusku Federaciju neophodno pokazati jasne i kredibilne mjere na svim nivoima.\nPredsjednik Udruženja voćara Republike Srpske Dragoja Dojčinović rekao je ranije da će zabrana izvoza voća u Rusku Federaciju prouzrokovati milionsku štetu domaćim voćarima, i izrazio sumnju da će u toku ove godine biti odobren dalji izvoz voća u Rusiju.\n"U Republici Srpskoj godišnje se proizvede voća vrijednosti 225 miliona KM, a od toga se 30 do 40 odsto izveze za Rusiju. Očekujemo sada veliki pritisak voća iz uvoza koje će prouzrokovati probleme plasmana domaćeg voća na našem tržištu. Prošla godina za voćare je bila jako loša i imali smo loš kvalitet, a sa niskom cijenom pitanje je da li ćemo naplatiti troškove proizvodnje", rekao je Dojčinović.\nOn je naglasio da su zbog zabrane izvoza voća u Rusiju i "zbog par nesavjesnih ljudi koji su odradili taj dio posla" najviše oštećeni domaći proizvođači, i dodao da dio odgovornosti snose i nadležne institucije.\n"Tu su odgovorne institucije koje su izdavale dozvole za izvoz voća trgovcima koji se ne bave proizvodnjom voća, a koji su imali najveću zaradu od tog posla. Mi već godinu i po dana upozoravamo da dozvole za izvoz treba da dobiju samo proizvođači koji imaju određene količine proizvedenog voća i odgovarajuće rashladne kapacitete", kazao je Dojčinović.\nObjavljeno: 22.01.2018. - 14:45\nToliko o ljubavi sa majcicom rusijom cobani ;) ps zajebali bi vi i svoju mater kad bi mogli konfucijevi sljedbenici :)))))))\nU BESPARICI NEMA SRAMA Novac posuđuje SEDAM od deset građana BiH, u banke idu samo oni koji NEMAJU BOGATE rođake i kumove\nAprilska plata u RS na istom nivou kao i prošle godine


Foto: Mojabackatopola.rs / Promo\nPut koji povezuje Bačku Topolu, Mali Iđoš i Srbobran rekorder je u Srbiji po izdržljivosti, a možda i šire, jer nije rekonstruisan od kada kada je napravljen, pre čak 90 godina, a i danas je, s obzirom na starost, u solidnom stanju.\nVest da je na ovoj državnoj saobraćajnici drugog reda smanjena dozvoljena maksimalna brzina na 60 kilometara na čas nakon nedavnog nadzora nadležnih službi koja je utvdila da put ne ispunjava bezbednosne uslove, razočarala je stanovnike Bačke.\nNo, kako kažu meštani Bačke Topole i Malog Iđoša, nije to samo obični truckavi put između dva naselja, na koje smo u Srbiji navikli. Ovo je već svojevrsni muzej na otvorenom! Betonske ploče koje su postavljene pre devedeset godina stoje na istom mestu i dalje, na nekim pločama se čak razaznaje i pečat firme koja ih je izlivala između dva svetska rata.\nPut u Bačkoj star 90 godina i nikada rekonstruisan danas izgleda ovako\n- Probali su da rekonstruišu saobraćajnicu nekoliko puta, ali beton je toliko čvrst, da ne mogu da ga ravnaju. Neverovatno da je taj put isti od tridesetih godina prošlog veka. Negde su nešto malo krpili, ali stare ploče stoje i dalje. Smanjili su brzinu od Bačke Topole do Srbobrana na 60 kilometara na sat, a tim putem voze i kamioni - rekao je Srđan Ivanović iz Bačke Topole, vlasnik portala Mojabačkatopola.rs, koji ovu saobraćajnicu krsti kao svojevrsni antikvitet.\n(MAPA) VIDEO NADZOR NA AUTOPUTU BEOGRAD-NIŠ Vozače će ubuduće snimati kamere, otkrivamo GDE SE NALAZE i kakve sve prekršaje love\nMnogi ljudi sada će morati na autoput, što iziskuje nove troškove za putarinu. Kako kaže Ivanović, kada su poslednji put obnavljali magistralni put od Subotice do Novog Sada, majstori su stigli taman do Bačke Topole i tu stali, tako da je ova deonica ostala netaknuta. Priča je bila kako će čitava saobraćajnica do Srbobrana biti rekonstruisana, da su pare za posao obezbeđene, ali radova još nema.\nProbali su da rekonstruišu saobraćajnicu nekoliko puta, ali beton je toliko čvrst da ne mogu da ga ravnaju. Neverovatno da je taj put isti od tridesetih godina prošlog veka\nBačka Topola i Mali Iđoš su još pre 90 godina imali sreće da budu povezani betonskim drumom, bio je to put za ponos, važna deonica koja se nalazila na putu koji je spajao Budimpeštu, Novi Sad i Beograd. Od tada na ovoj saobraćajnici u nadležnosti Javnog preduzeća "Putevi Srbije" malo šta promenilo.\n- Ovo je između ostalog i magistralni put između Novog Sada i Subotice kojim voze automobili, kamioni i autobusi, a brzina je sada kao da idemo sporednom ulicom. Ljudi koji moraju svakodnevno da ga koriste menjaju amortizere kao vodu za brisače. Stalno smo kod majstora. Nadam se da će konačno napraviti novi put - rekao je Jovan Kovačev iz Bačke Topole. Kako stvari zasad stoje, ovim nesvakidašnjim drumom Bačvani će da voze minimalno još godinu dana, a verovatno i duže.\nObnova sledeće godine\nIz JP "Puteva Srbije" kažu za "Blic" da na 28 kilometara dugoj deonici državnog puta II A reda broj 100, između Bačke Topole, Malog Iđoša i Srbobrana, u okviru redovnog održavanja shodno mogućnostima, obavljaju sanacije kolovoza i krpljenje udarnih rupa. Održavaju i saobraćajnu signalizaciju, sistem za odvodnjavanje, kao i uređenje putnog pojasa radi normalnog i bezbednog odvijanja saobraćaja.\n- Predlog za kompletnu rehabilitaciju i rekonstrukciju predmetne saobraćajnice biće predložen za Program poslovanja JP "Putevi Srbije" za 2020. godinu, s obzirom na to da u ovoj godini nije bio predviđen - rekli su iz ovog preduzeća.\nŽELE DA OSTANU U ZAJEDNICI, OBAVEŠTENJA ČITAJU NA TABLI U ZGRADI Predstavljeni rezultati projekta “Grad prijatelj starih”\nZa pola veka u svetu tri puta više starijih od 60 godina\nMinistar spoljnih poslova Ivica Dačić potvrdio je danas da je dvoje srpskih putnika, koji su boravili na brodu "Dajmond princes" stiglo u Srbiju.\nJedan pijani muškarac pravio je danas probleme u avionu austrijske aviokompanije AUA na bečkom aerodromu Švehat, zbog čega je kasnio let za Beograd.\nPoslanici Skupštine Srbije u ponedeljak će na vanrednom zasedanju početi raspravu o Predlogu zakona o utvrđivanju činjenica o statusu novorođenje dece za koju se sumnja da su nestala iz porodilišta u Republici Srbiji - poznatijeg kao "zakon o nestalim bebama".\n"Zaslužio je moj mali veseli dečak da se što pre VRATI U SVOJE DETINJSTVO": Nikolina borba protiv teške bolesti ujedinila je Srbiju, sada ovaj HRABRIŠA IMA LEPE VESTI\nBorba hrabrog dečaka, koji je ujedinio celu Srbiju, i njegove porodice urodila je plodom. Mali Nikola Pavlović najvećim delom prebrodio je nemirne vode i oluje nakon što mu je dijagnostikovana teška maligna bolest - neuroblastom.


Farmaceut Majkl Vite daje injekciju Nilu Brauningu u Sijetlu, u okviru prve faze testiranja nove vakcine za koronavirus (Foto: AP/Ted S. Warren)\nAmerički naučnici počeli su prvu fazu testiranja vakcine za koronavirus na ljudima u nadi da bi u rekordnom roku mogli da razviju potencijalnu COVID19 vakcinu. Prve injekcije primili su zdravi volonteri na Kajzer permanente vašingtonskom Institutu za istraživanja u Sijetlu.\nNovinari Asošijeted presa prisustvovali su vakcinisanju, kada je među prvima došla menadžerka u maloj IT kompaniji. Ispred, još troje u redu za test u kojem učestvuje 45 volontera, koji će primiti dve doze, u razmaku od mesec dana.\n"Ne znam šta mogu da učinim. Ovo je odlična prilika za mene da uradim nešto", rekla je Dženifer Holer iz Sijetla, dok je čekala vakcinu. Ona ima 43 godine i dve ćerke tinejdžerke, kojima je "kul što mama učestvuje u eksperimentu".\nIpak, pronalaženje vakcine je vrlo hitno i prioritet za javno zdravlje, rekao je Fauči i naveo da je ovo prvi korak u tom smeru.\nTo međutim, nije jedini pokušaj za pronalaženje leka. Na desetine naučnika širom sveta pokušava da napravi vakcinu.\nSaveti: Kako se ponašati pod pretnjom koronavirusa


Govedarica i Šarović posjetili fočanske raftere: Svi nivoi vlasti da pomognu da se završi put uz Taru Radio Foča\nRadio Foča » Društvo » Govedarica i Šarović posjetili fočanske raftere: Svi nivoi vlasti da pomognu da se završi put uz Taru\nGovedarica i Šarović posjetili fočanske raftere: Svi nivoi vlasti da pomognu da se završi put uz Taru\nAug 21, 2018 @ 14:18 | autor Radio Foča\nPredsjednik Srpske demokratske stranke Vukota Govedarica i član Glavnog odbora ove stranke Mirko Šarović obišli su juče trasu puta desnom obalom rijeke Tare i u Rafting kampu Bastasi razgovarali sa fočanskim rafterima o problemima rafting djelatnosti i mogućnostima njenog unapređenja.\nPredsjednik SDS-a je napomenuo da je probijanjem puta kroz teritoriju Republike Srpske napravljen veliki korak ka rješenju gorućeg problema fočanskih raftera, a to je izbjegavanje teritorije Crne Gore i prelaska granice na putu do početne tačke raftinga, ali da se još dosta toga mora uraditi.\nPomoć moraju pružiti svi nivoi vlasti, od opštinskog, preko republičkog do nivoa zajedničkih organa BiH, istakao je Govedarica.\n„Put u potpunosti nije završen i moramo ozbiljno prepoznati projekat, da ga dovedemo do kraja, da bi tehnički prijem bio završen, što znači da bi put bio u funkciji. Time bi rafteri izbjegli ulazak u Crnu Goru, zbog čega su troškovi veći, a i stvaraju se velike gužve na granici“, naveo je Govedarica.\nOn je izrazio uvjerenje da će i Vlada Republike Srpske prepoznati da je ovo strateški projekat, jer rafting u Foči, kako je naveo, posjeduje ozbiljan potencijal.\nČlan Glavnog odbora SDS-a Mirko Šarović, koji je i ministar spoljne trgovine i ekonomskih odnosa BiH, podsjetio je da je veliku ulogu u probijanju ove trase imalo Ministarstvo odbrane BiH, koje je ustupilo inženjerijske mašine, te da je direktnu pomoć pružilo i ministarstvo koje on vodi, kao i Savjet ministara BiH.\nŠarović je istakao da je rafting turizam velika šansa ne samo za Foču, već i za Republiku Srpsku i BiH, obećavši da će Savjet ministara BiH pružiti dodatnu pomoć.\n„Učinjeno je dosta na izgradnji ove saobraćajnice, koja je u međuvremenu propala i sasvim jasno je da su potrebna dodatna ulaganja da bi se ovaj proces završio. Upravo zbog toga smo i razgovarali sa rafterima, na njihovu inicijativu. Put je skoro neupotrebljiv i potrebno je da se ponovo okupimo, da svako sa svoje strane pomogne, a ja ću kao predstavnik Savjeta ministara BiH dati svoj doprinos kao što je to bilo i prije tri godine“, rekao je Šarović.\nPredsjednik Opštinskog odbora SDS-a Milivoje Dostić pozvao je lokalnu upravu da nađe rješenje za put uz Taru.\n„Imamo apsurd da je put probijen, a da ni opština ni rafteri nemaju nikakvu korist, jer put još nije u funkciji i nije dobio tehničku dozvolu. Ljudi koji se time bave i koji od toga žive traže da se to riješi, jer rafting je ozbiljna grana turizma koja tokom sezone zapošljava od 500 do 700 ljudi, a dosta je i lokalnog stanovništva koje prodajom svojih proizvoda živi od raftinga“, rekao je Dostić.\nRukovodstvo SDS-a posjetilo je Spomen sobu poginulim borcima VRS kao i Opštinski odbor ove stranke u Foči. Na sastanku je razgovarano o predstojećim opštim izborima u Srpskoj i BiH i pripremama stranke za predizborne aktivnosti.


Redakcija 07.01.2021 09:04\nDemokratski kongresmen Ted Lieu iz Kalifornije pozvao je u srijedu američkog potpredsjednika Mikea Pencea da se pozove na 25. amandman Ustava za smjenu predsjednika Donalda Trumpa s funkcije u jeku protesta u Washingtonu, javlja Anadolu Agency (AA).\nNjegov poziv uslijedio je u jeku nasilja u glavnom gradu Sjedinjenih Američkih Država, nakon što su Trumpove pristalice upali u zgradu Kapitola. Prema amandmanu, u slučaju smjene predsjednika s funkcije ili njegove smrti ili ostavke, potpredsjednik postaje predsjednik.\nNekoliko hiljada ljudi koji su nakon mitinga ispred Bijele kuće krenuli prema američkom Kongresu, probili su barikade i pokušali ući u zgradu. Nedugo nakon sukoba s policijom, grupa demonstranata je ušla u Senat. Obustavljena je rasprava o Elektorskom koledžu, a potpredsjednik države Pence i zastupnici Kongresa su evakuisani.\nPrethodni članakJutros rano registrovano podrhtavanje tla u BiH\nNaredni članakIzvještaj novinara koji je bio unutar Kapitola: Čuo sam pucanj


SAD – Rusija: Moskva ne vjeruje Washingtonu\nPredsjednik Sjedinjenih Američkih Država Barack Obama stigao je večeras u Poljsku, posljenju etapu višednevnog boravka u Evropi. Dvodnevna posjeta Poljskoj biće prvi boravak američkog predsjednika u toj zemlji. Odmah po dolasku, gospodin Obama je u Varšavi položio vijenac na grob Neznanog junaka, spomenik posvećen svima onima koji su dali život za odbranu i slobodu Poljske. Takođe se zaustavio u Varšavskom getu, spomen-kompleksu u kojem su nacisti tokom Drugog svjetskog rata držali Jevreje prije transportiranja u logore smrti.\nAmerički i poljski predsjednik Bronislav Komorowski imali su kraći susret, a zatim je uslijedila svečana večera na kojoj su bili pristutni lideri zemalja centralne i istočne Evrope. Najviši zvaničnici Srbije odlučili su da ne prisustvuju toj večeri u znak prosvjeda zbog prisustva lidera Kosova, čiju neovisnost proglašenu 2008. godine Srbija ne priznaje.\nPredsjednik Sjedinjenih Država u varšavu je stigao iz Francuske, gdje je učestvovao na samitu najviših zvaničnika zemalja G-8. Posebnu pažnju tokom tog samita privukao je njegov susret sa predsjednikom Rusije.\nUnatoč prijateljskom osobnom odnosu sa ruskim predsjednikom i Dmitrijem Medvedjevim, nih dvojica i dalje osjećaju izvjesno nepovjerenje jedan prema drugom kada je u pitanju američka protu-raketna obrana.\nDva su se predsjednika susrela u Deauville-u, gdje je održan skup najviših predstavnika zemalja G-8, a razlike su izašle na vidjelo istoga trenutka.\nSjedinjene države planiraju postaviti presretače raketa u istočnoj i centralnoj Evropi, u fazama do 2020. godine, a u okviru plana podizanja anti-raketnog štita.\nRusiju, međjutim, brine da bi takav štit predstavljao rizik po njene strateške nuklearne snage u budućnosti, usprkos uvjeravanjima američke administracije da Sjedinjene Države ne žele novu utrku u naroužanju.\nU tom kontekstu, gospodin Medvedjev je istakao da će se Rusija i Amerika možda uvijek razilaziti oko nekih pitanja:\n„Nemožemo imati zajedničke, ili podudarne stavove oko svakog pitanja. To je jednostavno nemoguće.“\nRuski lider je dodao da će pitanje anti-raketnog štita riješiti neki budući političari, ali da predsjednik Obama i on već sada mogu položiti temelje za to.\nI američki predsjednik izjavio da su se on i njegov ruski kolega složili da nastave razgovarati o tom pitanju.\n„Surađivaćemo kako bismo pronašli pristup i sistem koji bi bio u skladu sa bezbjedonosnim potrebama obje zemlje.“\nPrioritet za gospodina Obamu je i suradnja sa razvijenim zemljama kako bi se osigurala pomoć za Egipat, Tunis i druge srednjeistočne zemlje koje streme demokraciji.\nNa samitu G-8 predsjednik Obama je također razgovarao sa drugim liderima o vojnim operacijama NATO saveza, posebno o operaciji u Libiji, a susreo se i sa japanskim premijerom Naoto Kanom, u vezi sa američkom pomoći obnovi Japana nakon cunamija i nuklearne katastrofe izazvane zemljotresom.


Zahvalnice za uklanjanje barijera osobama sa invaliditetom\nBeta\t 26. oktobra 2016. 09:00\nUdruženje osoba sa invaliditetom “Dragana Rodić” organizovalo je sinoć u Nišu mini koncert u akciji “Uklonimo barijere”, i podelilo zahvalnice i pristupnice počasnim članovima tog udruženja.\nOsnivačica Udruženja Dragana Rodić rekla je da akcija povezuje osobe sa invaliditetom, gradjane, umetnike i aktiviste civilnog sektora u cilju podizanja svesti o neophodnosti uljučivanja osoba sa hendikepom u društvene tokove.\n“Moramo da uklanjamo barijere sa kojim se osobe sa invaliditetom svakodnevno susreću i to ne samo fizičke barijere, već barijere koje postoje u glavama ljudi”, rekla je Rodić.\nOna je kazala da se akcijom “Uklonimo barijere” šalje poruka da su svi ljudi jednaki i da svi imaju pravo da žive i budu srećni.\nRodić je naglasila da je proteklih godina napravljen pomak u odnosu društva u Srbiji prema osobama sa invaliditetom i da one sada imaju veću pažnju i pomoć ljudi u svom okruženju.\nGradonačelnik Niša Darko Bulatović rekao je sinoć da je rukovodstvo grada spremno da uradi sve što je potrebno kako bi osobama sa invaliditetom olakšalo život.\n“Uvek će biti novca, volje i želje da se pomogne. Činjenica je da postoje ljudi koji još imaju barijere prema osobama sa hendikepom i ovakve akcije su potrebne da bi se te barijere uklonile”, kazao je Bulatović.\nPosle dodele zahvalnica, na mini koncertu u holu Univerziteta u Nišu nastupili su Maja Odžaklijevska, Zele Lipovača (Divlje Jagode), Dean Klea (Osmi putnik), Nenad Stefanović Japanac i grupa Vizantia.


Republičko tužilaštvo prati slučaj torture u Crnoj Reci – Nadlanu.com\nčetvrtak, 20. septembar 2018.\nRepubličko tužilaštvo prati slučaj torture u Crnoj Reci\nObjavljeno 27. maja 2009. / 00:00:00\nBEOGRAD, 27. maja 2009. (Beta) – Republičko javno tužilaštvo prati i nadzire slučaj torture nad štićenicima centra za odvikavanje od narkomanije kod manastira Crna Reka, izjavio je u sredu predstavnik tog tužilaštva Tomo Zorić.\nOn je novinarima rekao da Republičko tužilaštvo prati taj slučaj, iako ima nadležnost za postupanje tek u drugom stepenu. On je rekao da će tužilaštvo prikupiti informacije i obraditi krivičnu prijavu koju je podneo zaštitnik građana Saša Janković.\n“Prikupićemo i više potrebnih obaveštenja nego što se vidi na snimcima, jer moramo da imamo adekvatne dokaze”, rekao je Zorić i dodao da bi tužilaštvo reagovalo u tom slučaju i da nije bilo krivične prijave ombudsmana.\nOn nije želeo da kaže za koje bi krivično delo odgovorni mogli biti optuženi jer je, kako je rekao, preuranjeno da se o tome govori dok se ne provere svi navodi i prikupe informacije.


Kvalitet vazduha u gradu sedam dana u trećoj kategoriji - BIGportal.ba\n22 Januara, 2020 22 Januara, 2020 0430\nNa osnovu rezultata mjerenja koncentracije lebdećih čestica u Gradu na lokacijama Paprikovac, Borik i Centar, kvalitet vazduha u Banjaluci od 10. do 17. januara sve vrijeme se nalazio u trećoj kategoriji, objavljeno je na sajtu Gradske uprave.\nKako je pojašnjeno, koncentracija lebdećih čestica prelazila je tolerantnu vrijednost definisanu Uredbom o vrijednostima kvaliteta vazduha.\nTreća kategorija znači prekomjerno zagađen vazduh gdje su prekoračene tolerantne vrijednosti za jednu ili više zagađujućih materija.\nNa osnovu rezultata mjerenja ostalih parametara ( sumpor dioksida, ugljen monoksida, azotnih oksida i prizemnog ozona) na lokacijama Paprikovac, Borik i Centar, za dan 20. januar može se zaključiti da je kvalitet vazduha bio u I kategoriji, pokazujui zvanična mjerenja.\nMjerenje kvaliteta vazduha u Banjaluci vrši Institut za građevinarstvo IG.\nU skladu sa metodologijom mjerenja, rezultati za PM10 (lebdeće čestice) objavljuju se svakih sedam dana.\nLajović furioznom igrom do trećeg kola Australijan opena, Đere i Čekinato eliminisani u prvom kolu dubla!


Rohani naredio napuštanje svih ograničenja iranskim nuklearnim istraživanjima i razvoju - Svet - Dnevni list Danas\nPočetna » Svet » Rohani naredio napuštanje svih ograničenja iranskim nuklearnim istraživanjima i razvoju\n0Piše: Beta 04. septembra 2019. 23.43\n„Organizaciji za atomsku energiju (iranskoj) je naredjeno da preduzme sva neophodna istraživanja i korake u razvoju da napusti sve preuzete obaveze na tom području“, rekao je Rohani na državnoj televiziji.\nOva mera je preduzeta zato „što mi nismo postigli rezultat koji smo želeli“ u kontekstu tekuće diplomatske inicijative Francuske da sačuva od propasti nuklerani sporazum postignut u julu 2015 u Beču, rekao je iranski predsednik.\nOn je to izjavio predstavljajući „treću fazu“ plana za smanjenje iranskih nuklearnih obaveza.\nRohanije je ovo izjavio neposredno pošto je američki izaslanik za Iran Brajan Huk odbacio ideju o „stavljanju van snage“ sankcija SAD protiv Irana da bi se omogućila kreditna linija od 15 miilijardi dolara o kojoj je razgovrano sa evropskim potpisnicima nukearnog sporazuma.\nFrancuska, Nemačka, Velika Britanija i Iran raspravljaju poslednjih nekoliko dana o tome kako da se spase medjunarodni sporazum zaključen u Beču 2015. i koji je doveden u pitanje od kada su se SAD jednostrano povukle u maju 2018. godine.\nHasan Rohani, nuklearna istrazivanja


Banjalučki proizvođač čarapa planira širenje proizvodnih kapaciteta - Akta.ba\n26.07.2019. 11:13 / Izvor: SRNA\nMinistar privrede i preduzetništva Republike Srpske Vjekoslav Petričević izjavio je da će resorno ministarstvo putem kreditnih linija Vlade Republike Srpske nastojati da pomogne proširenje proizvodnih kapaciteta banjalučkog tekstilnog preduzeća "Glorija line".\nNakon što je zajedno sa gradonačelnikom Banjaluke Igorom Radojičićem posjetio ovo preduzeće, Petričević je rekao novinarima da ova kompanija predstavlja pozitivan primjer uspješnog poslovanja.\n"Ovakve privredne subjekte pomoći ćemo kreditnom linijom sa pristupačnim kamatama od dva odsto, grejs periodom od dvije godine i rokom otplate kredita na 10 godina", istakao je Petričević.\nGradonačelnik Banjaluke Igor Radojičić rekao je da Grad Banjaluka ima pomogućnost da pomogne ovakva preduzeća podsticajima po raznim linijama koje se odnose na zapošljavanje ili sufinansiranje nabavke osnovnih sredstava.\n"To su linije koje se svake godine plasiraju, a u zavisnosti nekada mijenjamo programe. Ove godine je upravo završen program za sufinansiranje osnovnih sredstava za koji je prijavljeno oko 150 subjekata", pojasnio je Radojičić.\nVlasnik preduzeća "Glorija line" Tanasije Jović rekao je novinarima da je ovo preduzeće trenutno suočeno sa problemom jer radi u dosta skučenom prostoru, zbog čega je neophodna izgradnja jedne proizvodne hale od 1.500 metara kvadratnih, čime bi se proširili proizvodni kapaciteti preduzeća.\nJović je naglasio da je ovo preduzeće najveći proizvođač, sa dva miliona čarapa u BiH i da pokriva cijelokupno tržište u BiH, te da 35 odsto svojih proizvoda izvozi u Njemačku.\nOn je rekao da ovo preduzeće ima oko 80 radnika i ostvaruje godišnji promet od 3,5 do četiri miliona KM.


Uručena IPARD sredstva, raspisan novi IPARD poziv | Sistem tržišnih informacija poljoprivrede Srbije 2004 - 2019\nPredmet ovog Javnog poziva su investicije u fizičku imovinu i prihvatljivi troškovi u vezi sa izgradnjom i nabavkom nove opreme, mašina i mehanizacije, osim investicija u nabavku novih traktora. Zahtev za odobravanje projekta po ovom Javnom pozivu podnosi se u roku od 1.novembra 2018. do 9. januara 2019. godine. ”Imali smo 502 aplikacije u prethodna tri konkursa, ima tu i onih koje nisu dobre i koje smo odbacili.\nTek smo šest meseci u ovom projektu i mislim da će situacija biti sve bolja i bolja“, izjavio je Nedimović i najavio da će početkom decembra biti još jedan poziv, koji će biti peti ove godine, kao i da će pokušati da se akredituju još dve mere – ona koja se odnosi na ruralni turizam i mera koja se odnosi na tehničku pomoć. Ministarka Joksimović je na konferenciji za medije izjavila da ovo pokazuje sve prednosti zbog čega je Srbija na evropskom putu, kao i šta status kandidata nosi, kako kroz obaveze koje imamo, tako i kroz koristi koju svi građani mogu da imaju. Šef Delegacije EU u Srbiji Nj.E. Sem Fabrici rekao je da EU želi da ljudima koji se bave poljoprivredom obezbede prave alate za svoj posao i dodao da će se sredstva iz IPARD programa koristiti za bolju mehanizaciju, modernizaciju i razne alate koje su poljoprivrednicima potrebne, kao što su na primer traktori, plastenici, sistemi za navodnjavanje…


Tadić: Vlast organizovala proteste za Kosovo » Opozicionar\nTadić: Vlast organizovala proteste za Kosovo\nPredsednik SDS Boris Tadić rekao je da je Zorana Mihajlović iznela neistine kada je izjavila da je on "pobegao iz Srbije u Rumuniju kada je Priština donela odluku o samoproglašenju nezavisnosti".\nIzvor: Opozicionar tim\t u 10. novembra 2017.\nPredsednik SDS Boris Tadić rekao je da je Zorana Mihajlović iznela neistine kada je izjavila da je on „pobegao iz Srbije u Rumuniju kada je Priština donela odluku o samoproglašenju nezavisnosti“. Lider SDS je pozvao ministarku da kaže „šta je tog dana radio Aleksandar Vučić“.\n„Umesto da Zorana Mihajlović iznosi neistine o tome šta sam ja radio tokom protesta povodom proglašenja nezavisnosti Kosova, neka kaže istinu šta je tu noć radio Aleksandar Vučić i kako su se potpisnici Briselskog sporazuma tu noć borili za Kosovo? Dakle, u noći kada su njene današnje vođe organizovale masovne nasilničke proteste u Beogradu nisam se za položaj Kosova borio ugrožavajući bezbednost i živote naših građana i paleći strane ambasade, već sam otišao na hitan razgovor sa predsednikom Rumunije koji je u tom trenutku koordinisao aktivnosti država koje su odbile da priznaju nezavisnost Kosova“, naveo je Tadić u pisanoj izjavi.\nTadić navodi da se „nakon par sati vratio u Beograd, u toku protesta, i preko Saveta za nacionalnu bezbednost dao nalog za aktiviranje PTJ u svrhu zaštite građana i stranih ambasada“.\n„Podsećam Zoranu Mihajlović da je tokom mog sastanka u Rumuniji Koštunica u dogovoru s njenim vođama povukao bezbednosne snage dozvoljavajući neometano nasilje. Danas oni koji su se na taj način borili ne za Kosovo, već za najjeftinije političke poene lažnog patriotizma, govore o mom ‘bežanju’. Oni koji su kosovski problem instrumentalizovali u svrhu najgore demagogije koju su bili spremni da plate i životima naših građana i urušavanjem međunarodne pozicije Srbije, a koji su potom zarad opstanka na vlasti predali i one srpske interese koji su mogli biti zaštićeni, govore o odgovornosti bivše vlasti. Oni koji pozivom na lažni dijalog pokazuju da nemaju hrabrosti ni da stanu iza svojih dela, govore o kukavičluku opozicije“, naveo je Tadić.


Fudbaleri Crvene zvezde ispred konzulata Srbije u Trstu\nEkspediciju crveno-belih dočekao je generalni konzul i proslavljeni naš košarkaš Dragan Kićanović. Zvezdinoj delegaciji je tom prilikom predstavljen sam konzulat koji pokriva srpsku zajednicu sve do Verone, i u kojoj ima oko 100.000 Srba.\n- Mi kao generalni konzulat, ne mogu reći da imamo obavezu, ali ja lično je imam prema svim sportistima, pogotovo jer među njima imam puno prijatelja. Zadovoljan sam jer je ovaj konzulat na pravom putu, nema sportiste koji je ovuda prošao, a da ga nismo dočekali. Mi imamo obavezu prema našim građanima ovde, a meni kao bivšem sportisti je ostalo to u krvi, i verujte mi da ne postoji sport koji nije bio ovde. I to mi je posebno drago i na to sam ponosan – rekao je Kićanović, koji je Zvezdi poželeo i mnogo sportskih uspeha.\nDragan Kićanović dobio je poklon od crveno-belih\nZvezdinoj delegaciji se obratio i Zlatimir Selaković, predsednik Srpske pravoslavne crkvene opštine u Trstu, koji je tom prilikom rekao da je srpska opština u Trstu stara 260 godina, da je mnogo bogatih Srba živelo tu i ostavilo svoje posede tako da mnoge palate u Trstu pripadaju srpskoj opštini.\nDraganu Kićanoviću i ostalim članovima konzulata su u ime kluba uručeni pokloni.


Republika / Da li Obradović ostaje u Feneru?\nsreda, 27. 5. 2020.| 16:12\nŽeljko Obradović se posle otkazivanja Evrolige danas navodno sastao sa čelnicima Fenerbahčea, u narednih par dana biće poznata odluka, ali mediji veruju da će prihvatiti ponudu da na klupi ostane još godinu dana, sa opcijom da produži na još dve sezone.\nFener je u teškoj finansijskoj situaciji, nisu primili plate od decembra, budžet će biti smanjen na pola. Ni ambicije kluba ne mogu da budu najveće, Kostas Slukas ima ponude iz domovine, ali i Rusije, a klub bi trebalo da napuste Lovernj, Kalinić, Datome koji se navodno vraća u domovinu, u Armani.\nKljučni igrači neće prihvatiti drastično smanjenje ugovora, neki su poput Slukasa navodno to i saopštili klubu.\nAli, da li će Obradović ostati, to je pitanje svih pitanja, on je prihvatio navodno manju platu, ali pitanje je ambicija. U ovom trenutku je bliži ostanku, ali će turski klub verovatno imati sasvim novi tim u narednoj sezoni.\n(VIDEO) Obradović se opustio i zapevao pesmu koju obožavaju navijači crno - bele boje\n"Željko je naš Džordan"\nVeseli otkrio šta ne može da preboli iz vremena Partizana!\nKalinić: Voleo bih da Slukas ode u NBA, ubili bi ga tamo!\nSport Košarka KK Fenerbahče Željko Obradović\n- petak, 3. 7. 2020. u 20:47 0\nKošarkaš Sakramento Kingsa Bogdan Bogdanović bio je gost druge epizode emisije Spo(r)tlight Igora Miklje na Sport klubu.\n- petak, 3. 7. 2020. u 20:36 0\nKipsang je pobeđivao na najvećim svetskim maratonima poput onih u Londonu, Njujorku i Tokiju, a 2013. na Berlinskom maratonu istrčao je...\nRafael Nadal je pre 12 godina osvojio prvu od dve titule na Vimbldonu, a pobeda nad Rodžerom...


Lexus LF-Lc: Nove fotografije - Automagazin\nLexus LF-Lc: Nove fotografije\nJapanska kompanija Lexus će na autosalonu u Detroitu, u januaru 2012. godine, predstaviti koncept automobil, kojim će najaviti svoj budući dizajnerski smer, koji će karakterisati buduće modele ove marke. Pred nama su nove fotografije modela, koji nosi naziv LF-Lc...\nOtvor za hlađenje u prednjem braniku, svojim izgledom podseća na rešenje koje smo videli na dve godine staroj studiji LF-Ch, a kompletno rešenje je slično onom sa modela LFA. Zanimljivo je da su autori koncepta LF-Ch, upravo stručnjaci iz studija Calty.\nPred nama su i nove fotografije automobila, koje je objavilo američki magazin Road & Track. Sajam automobila North American International Auto Show (NAIAS) 2012, biće održan u Detroitu, u periodu od 9. do 22. januara 2012.


Ambasada Italije /U srijedu u Vijećnici: Dan italijanskog dizajna uz film 'Moć arhiva' / Radio Sarajevo\nrandycrandon.com/Idejni projekat zgrade Muzeja Ars Aevi\nAmbasada Italije / U srijedu u Vijećnici: Dan italijanskog dizajna uz film 'Moć arhiva'\n22. 03. 2022. u 11:23:00 Radiosarajevo.ba\nU sugestivnom ambijentu sarajevske Vijećnice, u srijedu 23. marta bit će obilježen Dan Italijanskog dizajna – Italian Design Day 2022.\nDijelom šire manifestacije, koja putem italijanske diplomatsko-konzularne mreže promovira vrhunska rješenja italijanskog dizajna, događaj u Sarajevu imat će za protagonistu MUSE Factory of projects, dinamičnu sredinu milanskog audio-vizualnog sektora i fimski uradak “Moć arhiva”, u realizaciji agencije MUSE u saradnji s Fondacijom Renzo Piano.\nFilm će predstaviti utemeljiteljica agencije MUSE, Francesca Molteni, ovom prigodom, ambasadorica italijanskog dizajna u Bosni i Hercegovini.\nDogađaj će ponuditi bosanskohercegovačkoj javnosti, ne samo priliku za produbljivanje znanja iz oblasti italijanskog dizajna, dosta cijenjenog u zemlji, kroz neposredni kontakt s jednom od vrhunskih italijanskih stručnjakinja, nego i priliku za promišljanje potencijalnog doprinosa italijanskog dizajna za budućnost grada Sarajeva, počevši od njegovih arhiva, shvaćenih, ne samo kao mjesto očuvanja dokumenata, nego i kao središte moguće atrakcije i obrazovanja za građanstvo i mlade.\nOvom prigodom, specifičan prostor bit će posvećen projektu muzeja za trajno smještanje Kolekcije savremene umjetnosti Ars Aevi, nastalom upravo iz saradnje s projektnim studijom Renzo Piano Building Workshop (RPBW).\nU tom okviru, predviđeno je online-obraćanje arhitektice Emanuele Baglietto, partnerice RPBW-a, zadužene za Projekat Ars Aevi.\nProgram počinje u 10.00 sati a završava u 13,00.\nTagovi: Ars Aevi Ambasada Italije Dizajn u BiH


Traži se rješenje za oživljavanje rada autobuske stanice u Sokocu - Glas Srpske\nSrna 17.01.2022 11:21\nSOKOLAC- Načelnik opštine Sokolac Milovan Bjelica rekao je da se problem prestanka rada Autobuske stanice "Autoherc" u ovoj lokalnoj zajednici pokušava što prije riješiti u dogovoru sa vlasnikom istoimene prevozničke firme sa sjedištem u Grudama.\nGrađani Sokoca primili su sa ogorčenjem vijest da je Autobuska stanica "Autoherc" na Sokocu prestala sa radom 5. januara i čekaju da se nađe kupac za ovaj objekat jer su prevoznici primorani da putnike čekaju u blizini stanice.\nBjelica je podsjetio da je prije nepunih 14 godina "Autoherc" kupio na licitaciji Autobusku stanicu na Sokocu jer je bila u stečaju i u nadležnosti Vlade Republike Srpske, te da je Podružnica "Autoherca" na Sokocu upravljala stanicom i prevozila putnike i đake, za šta je imala ugovor.\nBjelica je naveo da je supruga bivšeg direktora sokolačke radne jedinice "Autoherca" osnovala sopstvenu firmu za prevoz "Srnaherc" i da je potom od Ministarstva prosvjete i kulture Republike Srpske dobila saglasnost za prevoz učenika osnovne škole u Sokocu, a od Skupštine grada Istočno Sarajevo još neke linije.\n"Ovim je žAutohercž ostao bez linija što je uticalo na rad Autobske stanice u Sokocu", naveo je Bjelica u saopštenju.\nBjelica je dodao da je obaviješten da je postignut dogovor da novoosnovani "Srnaherc" iz Sokoca kupi Autobusku stanicu u Sokocu od "Autoherca".\n"Dogovor očigledno nije postignut i ovaj spor prevoznika najviše pogađa građane Sokoca, one koji presjedaju u Sokocu, ali utiče i na ugled Sokoca", ocijeni je načelnik Bjelica.\nOn je naglasio da će kao načelnik opštine, zajedno sa administracijom koju vodi, uložiti maksimalan napor da se iznađe rješenje i da Autobuska stanica nastavi sa radom, te dodao da je stupio u kontakt sa vlasnikom prevozničke firme "Autoherc".\nPrema njegovim riječima, planom je predviđeno postojanje autobuske stanice i nikakve namjere prekomponovanja ili promjene djelatnosti na ovoj lokaciji nisu moguće.\nBjelica je apelovao na sve strane da imaju razumijevanja za interese građana Sokoca i da shvate važnost rješavanja ovog problema.\nMiro Palac, vlasnik Autobuske stanice "Autoherc" na Sokocu, hercegovački biznismen i direktor istoimene prevozničke firme sa sjedištem u Grudama, rekao je za Srnu da je ekonomsko stanje razlog zatvaranja Autobuske stanice na Sokocu.\n"Bilo je tu nekih kašnjenja u plaćanju prevoza, a pojavio se i novi prevoznik, tako da tu nemaju šta raditi dvije firme", rekao je Palac.\nOn ističe da je firma na Sokocu ekonomski poslovala u minusu, da su pola godine pokušavali da poprave ekonomsko stanje, ali bezuspješno, i da je lokalnoj upravi na Sokocu, gradu Istočno Sarajevo i svim prevoznicima koji su koristili usluge ove stanice najavljeno da se prekida rad stanice početkom januara.\nPalac je potvrdio da je Autobuska stanica "Autoherca" na Sokocu na prodaju i da su u toku pregovori sa nekim firmama zainteresovanim za kupovinu.\n"Sa radnicima je postignut dogovor i do njih nije. Ljudi su prekrasni", istakao je Palac.\nAutobusku stanicu na Sokocu bila je u vlasništvu opštine Sokolac do 1. aprila 2007. godine, a potom ju je kupila prevoznička firma "Autoherc" sa sjedištem u Grudama.


Nastavljaju se protesti Morsijevih pristalica\nProtest Morsijevih pristalica, 1. avgust 2013.\nPristalice svrgnutog predsednika Egipta Muhameda Morsija za danas planiraju nove proteste, pa postoji bojazan od obnavljanja nasilja. Policija se pripremila da ih rastera, a međunarodna zajednica apeluje na uzdržanost.\nAmerički državni sekretar Džon Keri je izjavio da je svrgavanje Morsija -prvog egipatskog demokratski izabranog predsednika, 3. jula u vojnom puču bio zahtev miliona gradjana te zemlje. "Milioni i milioni ljudi, koji su se plašili haosa i nasijla, tražili su od vojske da interveniše i vojska je intervenisala. Zemljom upravlja civilna vlada i oni, zapravo, obnavljaju demokratiju", rekao je Keri za pakistansku televiziju "Geo".\nPortparolka Alijanse protiv puča Ala Mustafa izjavila je da će demonstranti nastaviti sa mirnim protestima protiv "državnog udara". Morsijeve pristalice su odbacile raniju ponudu egipatskog ministarstva unutrašnjih poslova da im bude omogućen "bezbedan izlaz" ako odmah napuste protestne kampove u Kairu, dok policija razmatra kako da sprovede naređenje prelazne vlade da odmah okonča proteste.


Problem nasilja nad ženama sve vidljiviji - Društvo - Dnevni list Danas\nPočetna » Društvo » Problem nasilja nad ženama sve vidljiviji\nDržavni sekretar Ministarstva unutrašnjih poslova Biljana Popović Ivković poručila je na sastanku Komiteta za jednakost i nediskriminaciju Parlamentarne skupštine Saveta Evrope da Ministarstvo unutrašnjih poslova sa posebnom pažnjom pristupa problemu nasilja nad ženama i bezbednosti žena.\n0Piše: Danas Online 05. juna 2019. 17.20\n„Prevencija, pružanje pomoći, osnaživanje žrtava nasilja u porodici i borba protiv nasilja nad ženama su prioritetne aktivnosti Ministarstva unutrašnjih poslova“, naglasila je Popović Ivković na sastanku koji je održan u Beogradu.\nPopović Ivković je istakla da je za Republiku Srbiju jedan od najznačajnijih koraka u sprečavanju i borbi protiv nasilja u porodici donošenje Zakona o sprečavanju nasilja u porodici, koji se primenjuje od juna 2017. godine, a čiji je osnovni cilj pružanje zaštite i podrška žrtvama nasilja u porodici.\n„Zakon uvodi novi pristup u radu policije u smislu prevencije i reakcije policije pre izvršenja krivičnog dela i zaštite žrtava, dajući mogućnost žrtvama da ostanu u svom okruženju, dok nasilnom članu porodice nameće ograničenja, što podstiče žrtve da prijave nasilje“, rekla je Popović Ivković.\nOna je ukazala i na razloge zbog kojih žrtve porodičnog nasilja najčešće ćute, a to su stid, strah od osude društva ili ekonomska zavisnost.\n„Zakon nam je omogućio anonimnu prijavu, i ako žrtva nema hrabrosti da prijavi nasilnika to moramo da uradimo mi umesto nje i da joj tako pomognemo i izbavimo iz začaranog kruga nasilja u kom se nalazi“, poručila je Popović Ivković.\nU prilog tome, kako je istakla, govori porast broja prijava krivičnih dela iz godine u godinu, što je i jasan pokazatelj da je ovaj problem vidljiviji, da se o njemu govori, da je svest u vezi sa ovim problemom svakoga dana sve veća i da su žrtve nasilja ohrabrene da o ovome govore naglas.\n„Policija ima mogućnost da privremeno zabrani učiniocu nasilja da prilazi žrtvi i kontaktira je, kao i da privremeno udalji učinioca iz stana“, naglasila je Popović Ivković i podsetila da su na tom planu sprovedene brojne aktivnosti u cilju obuke 1.350 policijskih službenika za postupanje u slučajevima sprečavanja porodičnog nasilja i pružanja zaštite žrtvama.\nOna je najavila i četvrti ciklus obuke u 2019. godini, u cilju što adekvatnije obuke policijskih službenika i primene Zakona o sprečavanju nasilja u porodici.\nPopović Ivković je ukazala i na besplatnu telefonsku liniju u Ministarstvu unutrašnjih poslova, koja je dostupna 24 sata u nedelji, na koju se prijavljuju događaji sa elementima nasilja u porodici.\n„U toku 2018. godine u MUP-u je uvedena aplikacija u kojoj se evidentiraju sva postupanja policijskih službenika po Zakonu o sprečavanju nasilja u porodici“, podsetila je Popović Ivković.\nKako je istakla, od aprila ove godine započeta je i realizacija projekta ,,Unapređenje bezbednosti žena u Srbiji“, u saradnji sa UN WOMEN, koji ima za cilj da osigura bezbednost žena i devojčica, jačanjem kapaciteta relevantnih zainteresovanih strana i unapređenjem svesti.\nMinistarstvo unutrašnjih poslova, Nasilje nad ženamaBeograd\nRodna perspektiva u pravu


Prema podacima državnih institucija, Hrvatska je u avgustu isplatila penzije, odnosno penzije za 1.237.070 građana i prosječna je iznosila 2.802 kune, odnosno 373,1 eura, što je više za 20,3 posto u odnosu na 2013. godinu kada je bila 310.\nNakon Hrvatske, slijedi Crna Gora u kojoj penzioneri mjesečno u prosjeku primaju oko 293 eura. Podaci Fonda penzijskog i invalidskog osiguranja Crne Gore pokazuju da je prosječna penzija u Crnoj Gori u avgustu 2021. godine iznosila tačno 293,05 eura, a u zemlji ima ukupno 114.131 korisnika penzije. Prosječna penzija u Crnoj Gori u odnosu na 2013. godinu, kada je iznosila 278 evra, veća je za 5,3 posto.\nU Srbiji, prema podacima Republičkog fonda za penzijsko i invalidsko osiguranje Republike Srbije, prosječna penzija u avgustu ove godine iznosila je 29.368 dinara, odnosno 249,9 eura. To je 14,1 posto više u odnosu na 2013. godinu kada je prosječna penzija u Srbiji iznosila 219 eura.\nPrema podacima Federalnog zavoda za penzijsko i invalidsko osiguranje, prosječna penzija u Federaciji BiH u septembru ove godine iznosila je 428,22 KM, ili 218,9 eura, a broj korisnika penzije iznosio je 427.428. Podaci Fonda za penzijsko i invalidsko osiguranje Republike Srpske takođe pokazuju da je prosječna penzija u FBiH u septembru ove godine iznosla 414,12 KM, odnosno 211,7 eura.\nPenzioneri u teškoj ekonomskoj situaciji\nPenzioneri u Bosni i Hercegovini takođe ističu da žive u dosta teškoj ekonomskoj situaciji, koja je posljednjih mjeseci dodatno pogoršana zbog porasta cijena osnovnih životnih namirnica.


Izlazne ankete: Netanjahuov blok u vođstvu\nZajednička lista konzervativnog Likuda i nacionalističke partije Izrael naš dom (Israel bejtenu), na čelu sa aktuelnim izraelskim premijerom Benjaminom Netanjahuom, i njegovi saveznici s desnice, osvojili su minimalnu većinu na u utorak održanim opštim izborima u Izraelu, pokazuju izlazne ankete.\nTaj tesan rezultat, ako se pokaže da je tačan, stvoriće velike probleme Netanjahuu u formiranju vladajuće koalicije.\nNetanjahuova lista Likud - Bejtenu osvojila je, prema anketama televizijskih kanala, 31 poslanički mandat od ukupno 120, prenosi Tanjug. Na drugom mestu je nova partija centra Ješ atid (Ima budućnosti), što predstavlja potpuno iznenađenje, sa 19 ili 18 mandata.\nLaburistička partija levog centra, za koju se očekivalo da će biti druga, nalazi se na trećem mestu sa 17, slede religiozni Šas sa 13 mandata i nacionalistička partija Jevrejski dom sa 12 mandata, što je manje od ocekivanog.


U pripremi memorandum sa Grčkom - 381 vesti\nBy RedakcijaPosted on March 29, 2021 March 29, 2021\nMinistarka turizma Srbije Tatjana Matić rekla je danas u Beogradu da Srbija i Grčka nastoje da zajednički “minimiziraju štetu” koju je izazvala pandemija korona virusa kako bi gradjanima bilo omogućeno bezbedno putovanje.\n“Jasno nam je da to ove godine neće moći da bude kao što smo navikli, ali nastojimo da obnovimo saradnju na način koji je adekvatan u odnosu na trenutnu epidemiološku situaciju”, rekla je Matić novinarima nakon razgovora sa grčkim kolegom Harisom Teoharisom.Ministri Srbije i Grčke danas su u Beogradu potpisali Zajedničku izjavu o saradnji ministarstava tokom i posle pandemije korona virusa.\n“Potpisivanjem ove zajedničke izjave naša ministarstva su potvrdila tradicionalno prijateljstvo, ovim činom smo formalizovali obostrani interes”, istakla je srpska ministarka.\nDodala je da su se sporazumom obavezali da rešavaju probleme koje je uzrokovala pandemija korona virusa, pre svega “da se gradjanima omogući bezbedno putovanje”.\nMatić je najavila da će u narednom periodu biti potpisan i poseban memorandum sa grčkim Ministarstvom za digitalnu upravu o priznavanju srpskih digitalnih sertifikata i potvrda o vakcinaciji protiv kovida-19 ili negativnim PCR testovima.\nTag: letovanje u Grčkoj PCR test putovanja turizam vakcina\nPrevious post: Kraj nije blizu\nNext post: Obavezna vakcinacija u zdravstvu?


Jednoglasno utvrđen Nacrt zakona o proračunu institucija BiH za 2019. - Akta.ba\nJednoglasno utvrđen Nacrt zakona o proračunu institucija BiH za 2019.\n30.01.2019. 14:23 / Izvor: Fena\nVijeće ministara BiH je na današnjoj sjednici razmatalo i jednoglasno utvrdilo Nacrt zakona o proračunu institucija Bosne i Hercegovine i međunarodnih obaveza BiH za 2019. godinu.\n"Proračun je usvojen jednoglasno u gabaritima koje je utvdilo Fiskalno vijeće, znači 966 miliona KM", izjavio je novinarima ministar finansija i trezora BiH Vjekoslav Bevanda, dodajući da je to za 16 miliona više nego što je bio prošlogodišnji proračun.\nPo njegovim riječima, u ovom povećanju je omogućeno da se implementira i ono što je parlament donio, a to je povećanje plaća policajcima i povećanje toplog obroka za dvije KM uposlenicima u institucijama BiH, izuzev izabranih i imenovanih dužnosnika.\n"Znači, izuzev parlamentaraca, ministara, direktora agencija... Razlog za ovo je to što smo 2012. donijeli odluke kojima smo smanjivali plaće, topli obrok, naknade za prijevoz i sve ostalo. Korektnošću svih proračunskih korisnika, pregovorima sa sindikatima, jednostavno je omogućeno da i ovaj dio odluke implementiramo", pojasnio je ministar Bevanda.\nChakrabarti: Sarajevo nudi raznoliko i multikulturalno okruženje\nBiH uzela 210 miliona eura kredita za izgradnju obilaznice kod Doboja\nInvestitori prepoznali značaj ulaganja u BiH, 70 posto planira da reinvestira\nZa par sati počinje trodnevni godišnji sastanak Odbora guvernera EBRD-a


30. avgust 2019. Predsednica Narodne skupštine Maja Gojković i predsednica Nacionalnog komiteta Svekineske narodne političke konsultativne konferencije Narodne Republike Kine Li Bin\nGojković se sastala sa potpredsednicom Nacionalnog komiteta Svekineske narodne političke konsultativne konferencije\nPredsednica Narodne skupštine Republike Srbije Maja Gojković sastala se danas sa potpredsednicom Nacionalnog komiteta Svekineske narodne političke konsultativne konferencije Narodne Republike Kine Li Bin, koja boravi u zvaničnoj poseti Srbiji.\nGojković i Li su razgovarale o daljem razvoju parlamentarne i ukupne saradnje između Srbije i Narodne Republike Kine, ocenjujući da i ova poseta predstavlja još jednu potvrdu spremnosti dve zemlje da razvijaju sveobuhvatnu stratešku saradnju i tradicionalno prijateljstvo.\nGojković je naglasila da političke odnose dve zemlje odlikuje visok stepen razumevanja, poverenje i međusobne podrške u najvažnijim pitanjima za dve zemlje i ukazala da su odnosi Srbije i NR Kine dostigli najvišu tačku razvoja u istoriji, zahvaljujući intenzivnoj komunikaciji predsednika Aleksandra Vučića i Si Đinpinga.\nGojković i Li su naglasile da saradnja parlamentarnih institucija predstavlja važan segment daljeg produbljivanja i obogaćivanja sveobuhvatnog strateškog partnerstva Srbije i Kine. Gojković je napomenula da je posebno značajno potpisivanje Memoranduma o saradnji između Skupštine Srbije i Svekineskog narodnog kongresa, kao i Protokola o formiranju zajedničke parlamentarne komisije, kao najvišeg oblika parlamentarne saradnje, koja ima izuzetno sadržajne i redovne sastanke.\nLi je istakla da će NR Kina nastaviti rad na produbljivanju prijateljstva i saradnje ukazujući da je ocena da između dve zemlje postoji čelično prijateljstvo, zasnovano na istoriji i tradiciji, tačan opis odnosa Srbije i Kine.\nLi je napomenula i da je poslednjih nekoliko godina saradnja Kine i Srbije uznapredovala u oblasti ekonomije i infrastrukture, posebno imajući u vidu projekte izgradnje brze pruge Beograd-Budimpešta, mosta Zemun-Borča, autoputa, TE Kostolac, kao i železare u Smederevu.\nLi je istakla da Srbija ima aktivnu ulogu u inicijativi „Pojas i put“, a aktivno učestvuje i igra jednu od vodećih uloga u formatu saradnje Kine-CIES, što je u obostranom interesu obe države.\nLi je navela da ceni ulogu Skupštine Srbije koja je dala važan doprinos razvoju ukupnih odnosa, te izrazila uverenje da će Parlament Srbije nastaviti da pruža povoljnu zakonsku klimu za privlačenje kineskih investicija.\nLi je kao dobar primer saradnje ukazala na odluku o ukidanju viza kineskim građanima, što je doprinelo ubrzanom razvoju turizma između dve zemlje, o čemu svedoče podaci da je prošle godine u Srbiji bilo 100.000 turista iz Kine, a u godini pre ukidanja viza 20.000.\nGojković je istakla da je Skupština Srbije potpuno spremna da nastavi da daje aktivnu podršku sveobuhvatnoj saradnji na svim nivoima, kako bi omogućila ostvarenje projekata koji dogovore dva predsednika i vlade.\nGojković je napomenula da je saradnja u ekonomiji i infrastrukturi izuzetno značajna i istakla da je izgradnja autoputa „Miloš veliki“, još jedan trajni dokaz našeg velikog čeličnog prijateljstva.\nGojković i Li su razgovarale i o mogućnosti saradnje u oblasti rodne ravnopravnosti, kao i na multilateralnom nivou, a predsednica Skupštine Srbije je naglasila da će u Beogradu, od 13. do 17. oktobra biti održana 141. skupština Interparlamentarne unije i izrazila očekivanje da će kineska delegacija biti predstavljena na najvišem nivou.\nsubota, 8. avgust


Donacija | Za media\nOdluka sedmogodišnjeg dečaka iz Zaječara da drugove zamoli da na njegov rođendan ne donose poklone već da doniraju koliko mogu udruženju koje brine o napuštenim životinjama oduševila je mnoge. Međutim, za njega je to bila sasvim logična odluka jer odmalena živi sa psima i mačkama. Vuk Vukić ove godine rođendan nije obeležio u igraonici, već je tortu poslužio u školi gde je i prikupljena donacija...Više\nPročitaj više o Sedmogodišnji Vuk Vukić odrekao se rođendanskih poklona u korist napuštenih životinja (VIDEO)\nPredstavnici kompanije Telekom Srbija uručili su danas u Zaječaru Dnevnom boravku za decu i omladinu ometenu u razvoju “Oblutak” soni plej stejšn. Ovu ustanovu posetili su direktor Sektora za prodaju u državnoj upravi Telekoma Srbija, Branko Stefanović sa saradnicima i gradonačelnik Zaječara Boško Ničić.Više\nPročitaj više o Deca iz Oblutka dobila od Telekoma Srbije Sony play station (VIDEO)\nRotari klub Zaječar, u okviru svojih humanitarnih aktivnosti danas je donirao komplete posteljine Zdravstvenom centru Zaječar. Dečje odeljenje ove zdravstvene ustanove dobilo je posteljinu u vrednosti od pet stotina evra a ovo je bila samo jedna u nizu sličnih akcija koju je organizovao Rotari klub. Uručenju posteljine prisustvovao je novoizabrani guverner Distrikta 2483, za Srbiju i Crnu Goru,...Više\nPročitaj više o Donacija Rotari kluba Dečjem odeljenju ZC Zaječar (VIDEO)\nDonacija Internom odeljenju u Zaječaru\nIntеrno odеljеnje zaječarskog Zdravstvеnog centra dobilo je nameštaj za trpezariju - 8 stolova i 32 stolice. Donaciju je obezbedila Gradska uprava uz pomoć Benzinskih pumpi "Mihajlović", a uručio jе gradonačеlnik Zajеčara Vеlimir Ognjеnović. Dotrajali stolovi i stolicе zamеnjеni su novim, a nova oprеma umnogomе ćе poboljšati rad ovog odеljеnja, rekao jе zahvalivši na donaciji, dirеktor...Više\nPročitaj više o Donacija Internom odeljenju u Zaječaru


Štab za vanredne situacije opštine Blace uspešno završio komandno-simulacione vežbe - Blace Info Press\nŠtab za vanredne situacije opštine Blace uspešno završio komandno-simulacione vežbe\nby Gorica Šegović · Published 28. decembra 2021. · Updated 28. decembra 2021.\nPredstavnici Štaba za vanredne situacije opštine Blace prisustvovali su prošle nedelje Okružnoj komandno-simulacionoj vežbi u Nišu. U okviru ovog seminara, oni su prikazali stanje razvijenosti ovog sektora u Blacu i uradili dve simulacione vežbe.\nTokom trodnevnog predavanja, članovi Štaba su imali prilike da slušaju predavanja rukovodilaca raznih odeljenja iz sektora za vanredne situacije, zahvaljujući Organizaciji za evropsku bezbednost i saradnju i MUP-u – Sektoru za vanredne situacije.Osim toga, Štab za vanredne situacije je prezentovao trenutnu situaciju u našoj opštini, a s tim u vezi dat je izveštaj o dokumentaciji vezanoj za vanredne situacije, o Proceni ugroženosti teritorije, Planu zaštite i spasavanja, kao i o dosadašnjim iskustva sa vanrednim situacijama sa kojima se Štab susretao tokom prethodnih godina. Nakon toga, predstavnici Štaba su uspešno završili i simulacione vežbe za dva scenarija – poplave i zemljotres. Za uspešno izvršenje vežbi su dobili sertifikate, ali i pohvale lica iz sektora za vanredne situacije i organizatora vežbi.\nNext story Novogodišnji paketići za decu iz porodica slabijeg imovinskog stanja-poklon Grada Prokuplja\nPrevious story Srpska napredna stranka Blace danas sugrađanima poklanjala kalendare


Kao u igrici GTA: Policijska potera ulicama Železnika (VIDEO)\nNa društvenoj mreži Tviter osvanuo je snimak pod naslovom "Za to vreme u Železniku dečaci se igraju GTA sa murijom..." u kome je zabeležna policijska jurnjava ovim beogradskim naseljem za crnim automobilom u kome se na mestu vozača nalazila mlađa osoba najverovatnije srednjoškolac, koji se jurnjavom po ulicama poigravao sa policijskom patrolom.\nSnimak, koji je prvo osvanuo na Instagramu, a onda se preneo na Tviter prikazuje policijsku poteru za crnim automobilom marke”subaru impreza”, za čijim volanom kako se može videti bila je mlađa osoba, najverovatnije srednjoškolac, koji prvo u punoj brzini uz škripu guma, kao u akcionim filmovima, uleće u krivinu uz burno najvijanje, reklo bi se njegovih drugara, dok ga u stopu prati policijska škoda sa rotacijom i sirenom.\nSnimak prikazuje kako se oba vozila udaljavaju, a onda se odbegli vozač ponovo vraća istim putem, kao i policija i svi skreću u sledeću ulicu, gde se potera nastavila.\nValja dodati i da se na snimku osim vriske i navijanja čuje smeh mladića od kojih su većina srednjoškolci, koji su davali podršku odbeglom vozaču.\nTakođe se čuje i jedan komentar: “Mnogo je on smiren brate”.\nZa to vreme u #Železnik dečaci se igraju #GTA sa murijom... pic.twitter.com/2gcuWFoa1x\n— svetli vojvoda Crni Đorđije (@DordeStojkovic) May 5, 2020\nZa sada nije poznato kad je snimak nastao, ali se veruje da je to bilo danas u popodnevnim časovima.


Kako je propala američka strategija širenja demokratije u Rusiji | WebTribune\nHome U FOKUSU Kako je propala američka strategija širenja demokratije u Rusiji\nPosted date: јануар 22, 2019 In: U FOKUSU\nIstraživačka služba Kongresa SAD smatra „zabrinjavajućim“ rezultate rada po pitanju „širenja demokratije“ u Rusiji, stoji u izveštaju objavljenom na sajtu te državne strukture početkom januara. Već je svima je jasno da SAD obećavaju demokratiju, a u stvari donose ropstvo, kaže ruski analitičar Aleksandar Asafov.\nPrema podacima analitičara Kongresa, američka Nacionalna fondacija za podršku demokratiji (NED) je 2018. godine najviše novca potrošila na finansiranje raznih programa u Ruskoj Federaciji.\nKongresna služba je delimičnu odgovornost za neuspeh u širenju demokratskih vrednosti u svetu prebacila na administraciju Donalda Trampa, koja smatra da su ekonomska i pitanja bezbednosti na prvom mestu. Stručnjaci smatraju da pokušaji Vašingtona da proširi uticaj u drugim državama postaju neefikasni, jer se društvo menja i takva strategija više nema uticaja.\nU izveštaju se ističe da su poslednjih godina više puta „pažnju privukli loši rezultati rada po pitanju širenja demokratije u strateški važnim zonama kao što su Rusija i Egipat“.\nAmerikanci nisu pružili detaljniju analizu uzroka za neuspeh strategije „širenja demokratije“ u Rusiji, tvrdeći da to zahteva posebna istraživanja. Međutim, kako navode autori izveštaja, pozivajući se na stavove većeg broja stručnjaka, podrška Zapada građanskim grupama koje su stajale iza „obojenih revolucija“ u Gruziji, Kirgistanu i Ukrajini dovela je do toga da se Rusija protivi pokušajima „širenja demokratije“.\nPrema rečima Dmitrija Abzalova, vodećeg stručnjaka u Centru za političku konjunkturu, objavljivanje loših rezultata je sa jedne strane pokušaj vršenja pritiska na administraciju Trampa, protiv koga su i dalje na snazi optužbe da „radi za Ruse“. Sa druge strane, prema mišljenju stručnjaka, „fundamentalna pitanja se ne rešavaju samo finansiranjem“, a metode rada koje su oformljene u prošlom veku polako gube svoju efikasnost.\n„Takođe je vredno napomenuti da se kontraigra odvija poprilično intezivno. U ovoj ili onoj meri većina zemalja uvodi ograničenja po pitanju spoljnog finansiranja“, rekao je Abzalov.\nKako je objavila istraživačka služba američkog Kongresa, finansiranje „širenja demokratije“ duboko je integrisano u američke institucije odgovorne za spoljnu politiku zemlje.\nTokom proteklih 10 godina SAD su godišnje izdvajale više od dve milijarde dolara za finansiranje tog projekta, za koji su zaduženi Stejt department, Američka agencija za međunarodni razvoj, NED i druge strukture.\nNa spisku zemalja na koje se troši novac preko programa američkih vlasti prednjači Avganistan, za koji je izdvojeno 302 miliona dolara prema budžetu za 2017. godinu. Sirija (161 milion dolara) i Ukrajina (100 miliona dolara) su takođe među liderima kada je reč o grantovima za podršku demokratiji.\nMeđutim, kako konstatuje istraživačka služba Kongresa, pojavili su se ozbiljni problemi u „širenju demokratije“, pre svega u Istočnoj Evropi i zemljama koje su se suočile sa ekonomskim problemima i poteškoćama po pitanju bezbednosti. A i slika SAD više nije primer koji treba slediti.\n„Prema mišljenju pojedinih stručnjaka, promovisanje liberalne demokratije je nekada bilo efikasno zbog činjenice da su mnogi posmatrači širom sveta u Sjedinjenim Američkim Državama videli primer vlade pod čijim bi rukovodstvom i sami želeli da žive. Međutim, sada su na taj ’američki model‘ senku bacili problemi koji postoje u američkom demokratskom sistemu“, navodi se u dokumentu.\nKad Amerikanac kaže „demokratija“\nU izveštaju se tvrdi da „oslabljeno vođstvo“ SAD može da doprinese promovisanju „postdemokratskih modela“ u odnosima između vlasti i društva, a posebno može doprineti jačanju Kine na svetskoj sceni.\nPrema rečima političkog analitičara Aleksandra Asafova, glavni problem u američkom „širenju demokratije“ je u tome što njihova demokratija, po pravilu, dovodi do negativnih posledica u zemljama koje su postale predmet te politike.\n„Reč ’demokratija‘ gubi svoje izvorno značenje kada izađe iz usta Amerikanaca. Svi vide da su metode i ciljevi veoma jednostavni, a to je da SAD stave pod kontrolu tržišta, resurse i teritorije kako bi sačuvale i ojačale status svetskog lidera. Svima je jasno da SAD obećavaju demokratiju, a u stvari donose ropstvo“, izjavio je Asafov.\nBez obzira na neefikasnost rada povodom širenja demokratije u Ruskoj Federaciji, prema izveštaju istraživačke službe američkog Kongresa, Rusija je prošle godine bila na vrhu liste zemalja koje su dobile sredstva od NED-a.\nU 2018. godini Fondacija je izdvojila 6,3 miliona dolara za finansiranje programa grantova u Rusiji — više nego za bilo koju drugu zemlju. Na drugom mestu se nalazi Kuba (5,8 miliona dolara), a sledi je Kina (5,7 miliona dolara).\nOko trećina izdvojenih sredstava dodeljenih Rusiji prošle godine bila je namenjena medijskim projektima, a najveći deo novca trebalo je da finansira „nezavisne“ izveštaje i mišljenja na internetu. Takođe, plan je predviđao i sponzorisanje „nezavisnih istraga“. Ostale stavke rashoda su podrška društvenim aktivistima, popularizacija borbe protiv korupcije i obuka lidera.\nDmitrij Abzalov smatra da je lako objasniti prvo mesto Rusije na spisku zemalja koje su prošle godine primile grantove.\n„Sa jedne strane, to je povezano sa unutrašnjim političkim procesima u SAD, opozicijom, pokretanjem teme ruskog uticaja i istragom Trampovih odnosa sa Rusijom“, istakao je Abzalov.\nSa druge strane, prema mišljenju stručnjaka, nakon Evromajdana i početka sukoba u Ukrajini 2014. godine i zbog sve veće geopolitičke konfrontacije između Moskve i Vašingtona, pravac delatnosti američkih spoljnopolitičkih struktura u Rusiji u celini je postao aktivniji.\n„Stresli su prašinu sa svih projekata koji su ranije formirani za borbu protiv Sovjetskog saveza. Mislim da će 2019. godine potući sve ranije rekorde u finansiranju“, kaže Asafov.\nInače, jednom od osnivača NED Alenu Vajnštajnu pripisuju rečenicu: „Mnogo toga što mi danas radimo pre 25 godina tajno je radila CIA“.\nMože li NED da nađe rupe u ruskom zakonu\nKako je navedeno u dokumentu istraživačke službe američkog Kongresa, struktura koju je Kongres osnovao 1983. godine je privatna neprofitna organizacija, koja se finansira kroz godišnja direktna izdvajanja i od sredstava fonda Stejt departmenta. Pošto je NED formalno nedržavna institucija, to mu omogućava da podržava različite vidove aktivnosti, koje ne mogu sprovoditi američki zvanični organi vlasti.\nAktivnosti NED-a se odlukom Generalnog tužilaštva od 2015. godine smatraju nepoželjnim na teritoriji Ruske Federacije.\nKako tvrde stručnjaci, za sprovođenje aktivnosti u Rusiji, NED uprkos zabrani može da iskoristi rupe u zakonu.\n„Na primer, finansira se veliki hab koji se zatim bavi refinansiranjem. Postoji još milion načina za obavljanje novčanih transakcija, a mogu se vršiti i preko drugih zemalja Carinske unije“, pojasnio je Abzalov.\nGlavna zabrinutost analitičara Kongresa proističe iz činjenice da „širenje demokratije“ i borba za ljudska prava nisu jedan od glavnih prioriteta administracije sadašnjeg predsednika SAD Donalda Trampa, gde je akcenat na ekonomiji i bezbednosti.\nKao primere zanemarivanja demokratije autori izveštaja navode američku „podršku“ Saudijskoj Arabiji nakon ubistva novinara Džamala Hašogija i Trampove „pohvale“ na račun predsednika Rusije Vladimira Putina.\nU dokumentu se takođe navodi da je u 2018. i 2019. finansijskoj godini Trampova administracija predložila smanjenje iznosa namenjenog za „širenja demokratije“ i to za 40 odsto u poređenju sa prethodnim finansijskim godinama. Kongres nije podržao tu inicijativu, pa su sredstva umanjena za 16 odsto u odnosu na 2017. godinu.\nPrema mišljenju Aleksandra Asafova, kritike upućene Trampu od strane zakonodavnog tela nisu ništa drugo nego zahtev za povećano finansiranje.\n„To je direktno potraživanje novca. Tvrde da je politika neefikasna, jer Tramp ne izdvaja dovoljno sredstava“, kaže stručnjak.\nDmitrij Abzalov zaključuje da bi bilo neosnovano tvrditi da je Trampova administracija odustala od ideje „širenja demokratije“ i uticaja na politiku drugih zemalja na taj način.\nRUSIMA IZMIČE SITUACIJA: Iran stavio pod kontrolu veliki deo Sirije, Izrael u strahu priprema opšti rat\nNEOBIČAN IZUM INOVATORA: Napravio šporet-raketu pa se greje za 20 evra – VIDEO\nJedna devojčica se seća deset prethodnih inkarnacija – VIDEO\nFILM KOJI POMERA MOZAK: Mislite da dobro vidite? Mislite da znate? Ali ne, SVE JE TO TRIK BOGATAŠA … VIDEO


Dodik: Rok za završetak projekta izgradnje aerodroma u Trebinju je 2023.\nHomeRegionDodik: Rok za završetak projekta izgradnje aerodroma u Trebinju je 2023.\n14/09/2021Redakcija BALKAN TVRegion, Vesti0\nSrpski član Predsedništva BiH Milorad Dodik izjavio je da je ohrabren nastojanjima Srbije da se ubrzaju procedure u vezi sa izgradnjom aerodroma u Trebinju, s obzirom da taj projekat treba da bude završen 2023. godine.\nPosle radnog sastanka, posvećenog završetku ugovora o izgradnji aerodroma i prateće infrastrukture, Dodik je rekao da je razgovarano o raspodeli obaveza i dužnosti, kao i o procedurama koje je neophodno sprovesti.\n„Rok do kada projekat treba da bude završen je 2023. godina i zato se bavimo operativnim pitanjima da ne bi bilo zastoja“, kazao je on novinarima u Banjaluci.\nDirektor „Aerodroma Srbije“ Mihajlo Zdravković izjavio je da je reč o kompleksnom projektu, koji zahteva uključivanje svih nadležnih institucija.\nOn je dodao da su u toku izrada zoning plana i istražni radovi na terenu.\n„Nadamo se da će projekat ići onom dinamikom koju smo dogovorili i da ćemo već na proleće, sa početkom građevinske sezone, ući u radove“, naglasio je Zdravković.\nMinistar saobraćaja i veza Republike Srpske Nedeljko Ćorić rekao da je izgradnja aerodoroma u Trebinju kapitalan projekat za Republiku Srpsku, najavivši da će na sledećoj sednici Vlade RS biti odluka o prenosu prava na upravljanje i izgradnju aerodroma na preduzeće „Aerodrom Trebinje“.\nMinistar komunikacija i transporta u Savetu ministara BiH Vojin Mitrović naveo je da su sastanku prisustvovali predstavnici svih nadležnih institucija, sa svih nivoa vlasti.\nGradonačelnik Trebinja Mirko Ćurić rekao je da će grad dati maksimalnu podršku ovom projektu.\n„Mi smo spremni da donesemo sve neophodne akte, izađemo u susret kad je reč o taksama, jer je to projekt od strateškog značaja“, kazao je Ćurić.\nZahvalio je Srbiji i njenom predsedniku Aleksandru Vučiću, koji je, kako je naveo, izrazio želju da se aerodrom gradi upravo u Trebinju.\n„Nadam se da će to biti projekat na ponos svih nas i podstrek da ljudi ostaju u Trebinju i Hercegovini“, rekao je gradonačelnik Trebinja.\nSuđenje Mustafi počinje u sredu, Tačiju verovatno neće pre sledeće godine\nPredstavljen evropski pasoš kvalifikacija za izbeglice


Parada ponosa održana uprkos zabrani (FOTO) :: Vesti\nVesti / Parada ponosa održana uprkos zabrani (FOTO)\nParada ponosa održana uprkos zabrani (FOTO)\nOko stotinjak aktivista LGBT, njihovih prijatelja i građana je, praćena novinarima i policijom, krenula od vlade ulicom Kneza Miloša u šetnju prema Skupštini Srbije, kako bi, prema rečima organizatora, Prajd bio održan uprkos zabrani.\nNjihova akcija se završila oko 23.30 sati, kada su se okupljeni razišli po beogradskim ulicama.\nProtestna šetnja protekla je bez incidenata, izuzev nekoliko verbalnih sukoba, a saobraćaj u centru grada, koji je u vreme trajanja šetnje bio delemično zatvoren na raskrnici Bulevara kralja Aleksandra i Kneza Miloša, ubrzo je normalizovan.\nUčesnici su o protestu obavešteni SMS porukama i preko društvenih mreža. Na protestnoj šetnji pristalica LGBT prava primećen je i načelnik policijske uprave Beograda Veselin Milić.\nUčesnike šetnje, koji su razvili zastave duginih boja, prati policija u opremi za razbijanje demonstracija.\n"Nećemo se skloniti, jer nismo mi ti koji treba da budu sklonjeni sa ulica, niti treba da budemo izolovani. Ovo je prvi korak da bismo za nekoliko godina imali slavlje, a ne da se krijemo", rekla je članica organizacionog odbora Maja Mićić.\nBiro za koordinaciju službi bezbednosti doneo je danas, posle više od tri sata rasprave, odluku da se Parada ponosa ne održi iz bezbednosnih razloga.\nPremijer i ministar unutrašnjih poslova Ivica Dačić obrazložio je tu odluku time da su bezbednosne procene pokazale da je moglo doći do ozbiljnog narušavanja javnog reda i mira, a od prava i sloboda jedino je viši razlog bezbednost i sigurnost građana\nOn je rekao da se ne dovodi u pitanje političko opredeljenje zemlje da se poštuju prava svih građana, ali da je važnija od toga njihova bezbednost, zbog čega je Biro i odlučio da Parada ponosa sutra ne bude održana.\nOrganizatori Prajda nisu se oglašavali nakon odluke Biroa da Parada ponosa, zakazana za sutra u 10 sati ne bude održana.\nDanas Svetska Parada ponosa 2020. onlajn\nOmbudsman pokrenuo postupak kontrole nadležnih organa zbog incidenata u Leskovcu\nPoljska policija sprečila desničare da prekinu paradu ponosa u Lublinu\nNije održana Parada, nego protest.


Izvor: Capital.ba, 22.Apr.2021, 12:18\nBANJALUKA – Vlada RS produžila je „Hidroelektranama na Trebišnjici“ koncesiju za izgradnju i korišćenje hidroelektrane „Dabar“ sa 30 na 50 godina, saznaje CAPITAL. Foto: Nezavisne novine Vlada RS je na sjednici 1. aprila donijela izmjene i dopune rješenja o dodjeli koncesije za izgradnju i korišćenje HE „Dabar“ u kojem je navedeno da se po isteku roka trajanja koncesije iz rješenja donesenog 2011. godine, taj rok produžava za 20 godina. Jednokratna koncesiona naknada koju će u produženom roku koncesionar morati da plati iznosi 1,5 miliona, dok je predviđeno da koncesiona naknada za pravo korišćenja iznosi 0,0055 KM po prizvedenom kilovat času električne energije. Podsjećamo, Vlada RS je 2011. godine donijela rješenje...\nIzvor: Capital.ba, 22.Apr.2021\nBANJALUKA – Uprava za indirektno oporezivanje (UIO) BiH podnijela je tužilaštvima u ovoj godini 33 prijave protiv pravnih i fizičkih lica zbog sumnje da su različitim krivičnim djelima oštetitli budžet za 42 miliona KM. U UIO BiH su za CAPITAL rekli da su do 15. aprila ove godine ovlašteni...


Balon raste: Da li je svet na korak od nove velike ekonomske krize\nA. J. 5. jula 2018. 09:46\nNajnovija kretanja na svetskom berzanskom tržištu, sudeći po analizi Banke Amerike koju je objavio „Blumberg“, slična su onima iz 1998. godine kada je došlo do ekonomske krize u azijskom regionu.\nPrema oceni analitičara Američke banke, danas smo svedoci dva činioca koja bi mogla da utiču na to da imamo „teške godine“. Dok raste vrednost akcija usled optimizma rasta američke privrede, dotle se tržišta u razvoju raspadaju pod snažnim dolarom, smatra strateg banke Majkl Hartnet. Sve to je slično situaciji iz 1998. godine, upozorava on.\nDa li je realnost zaista tako sumorna i to tek što se svetska privreda posle 10 godina mučenja nekako izvukla iz globalne ekonomske krize koja ju je pogodila 2008. godine?\nAnalitičar ruske firme za konsalting „Finam“ Sergej Drozdov smatra da je scenario kolege iz Banke Amerika moguć, ali i napominje da do toga sigurno neće doći ove godine, ali bi tome mogli da prisustvujemo već u narednoj.\nOn kao jedan od znakova krize vidi i visoku cenu nafte kojoj neki predviđaju rast i do 90, pa i celih 100 dolara za barel zbog situacije sa Iranom.\nNa pomolu KRIZA kakva se ne pamti\nDrozdov ukazuje i da bi spoljni dug američkih kompanija takođe mogao da bude okidač za krizu.\nEkspert primećuje prilično interesantnu činjenicu na američkoj berzi — velika je količina ponovnog otkupa hartija od vrednosti od strane korporacija i to sa „velikodušnim“ dividendama. Međutim, on napominje da će, prema rezultatima stres testova Feda, dve od šest najvećih banaka sa Volstrita — Goldman Saks i Morgan Stenli — morati da zamrznu dividende i otkupe akcije na sadašnjem nivou.\n„Izgleda da vodeći menadžeri shvataju da je kraj negde blizu, a pokušavaju da novac preusmere u dividende i otkupe hartija od vrednosti“, kaže Drozdov.\nI urednica „Ekonometra“ i magazina „Biznis“ Radojka Nikolić smatra da o krizi u ovoj godini ne može biti reči, na šta upućuju dosadašnji pokazatelji.\nUz ogradu da je sve moguće u dinamičnom svetu u kome živimo, gde je sve povezano i sa politikom, ona ipak ocenjuje da trenutna situacija teško može da bude kapisla za novu krizu kakva je čitav svet pogodila 2008. godine.\n„Parcijalno se javljaju krize u pojedinim segmentima, na pojedinim kontinentima, u različitim segmentima poslovanja i oblastima, ali ovaj oblik krize kakav se dogodio 2008. godine, koji je krenuo iz bankarskog i sektora osiguranja, a preslikao se i na realni sektor i pogodio privrede svih zemalja, teško je očekivati da može na taj način da se ponovi“, kaže Nikolićeva za Sputnjik.\nOna napominje da su krajem prošle godine predstavljeni rezultati o poslovanju malih i srednjih preduzeća u EU, koji i u zemljama Unije stvaraju najveći deo BDP-a i analiza je pokazala da je tek početkom 2017. godine privreda došla na nivo poslovanja koji je imala pre krize 2008. godine.\nNikolićeva je ukazala na procene svih relevantnih međunarodnih institucija, Svetske banke, MMF-a, IBRD, prema kojim će, ne samo ova biti godina uspeha i dobrog razvoja, nego i 2019. i 2020. godina. Ove godine globalna ekonomija bi trebalo da poraste 4,0 odsto, što je vrlo visoko, a procene su da će sledeće godine biti čak 5,0 odsto, napominje ona.\nMeđutim, dodaje da je čula i zanimljivu opservaciju prvog čoveka „Erste grupe“ kada je ona sumirala prošlogodišnji dobar rezultat, čiji se profit meri milijardama evra. Iako su očekivanja dobra i za narednu godinu, na pitanje da li je moguće da se ipak pojavi neka kriza, njegov odgovor je bio da je ona moguća.\nRečeno je, doduše, da je oni ne vide za godinu, dve, ali da u perspektivi uvek morate da računate da negde može da se pojavi neki problem.\n„Ovoga puta, kriza bi mogla da dođe opet iz sektora nekretnina, kao što se to već dogodilo 2008. godine, a drugi sektor od koga se potencijalno plaše da bi mogao da eksplodira su kriptovalute“, prenosi sagovornica Sputnjika ocenu čelnika „Erste grupe“.\nMišljenja i drugih bankarskih grupacija se uglavnom podudaraju, sa tim da su ovo godine razvoja, ali da se svi pribojavaju da geopolitička situacija ne bude uticala na to.\n„Kada je reč o svetskoj krizi, uglavnom je vide ponovo u tom velikom usponu tržišta nekretnina i kroz kriptovalute koje potencijalno mogu da budu balon koji može da eksplodira“, precizirala je Nikolićeva za Sputnjik.\nekonomska krizasvetska ekonomija\nIzazov pred Srbijom: Ako izbije svetska kriza, prvi će…\n„Pokolj“ i „eksplozija“ na Volstritu…\nHoće li svetski ekonomski kolaps stići umesto razglednice…\nDo kada će čitav svet zavisiti od američkog dolara?


Ortodent Centar Niš - Klub privrednika Naissus\nOrtodent Centar Niš\nStomatološka ordinacija / Dentalni turizam\nPrva privatna ordinacija porodice Radojičić osnovana je 1968. godine. Svoju zubotehničku laboratoriju osniva 1972. godine, a 1982. godine, zahvaljujući dugogodišnjem stručnom radu i ambicijama Dr Božidar Radojičića, prerasta u stomatolosku kliniku Ortodent.\nNaša klinika opremljena je savrenom opremom renomiranih proizvodjača i primenjuje najmodernije metoda lecenja, kao sto su bezbolno laserska popravka zuba, lecenje zuba laserom, CAD CAM izradu protetike, 3D ortopan snimanja i ugradnju implanata. Renomirani tim čine doktori sa dugogodisnjim iskustvom (preko 48 godina iskustva), koji pacijentima pored stručne i profesionale usluge pružaju sigurnost i poverenje. Naši doktori su uvek dostupni pacijetima za savet, informaciju ili kontrolni pregled. Stomatološka klinika Ortodent posluje u okviru kompanije Ortodent d.o.o. što nam omogućava da sa lakoćom pratimo sve trendove u stomatologiji, oralnoj hirurgiji i lečenju urodjenih anomalija, kako u pogledu metoda tako i u pogledu opreme i stomatološke aparature.\nVlasnici i nosioci našeg tima zahvaljujći svojoj stručnosti veoma često su vizitori lekari na mnogim poznatim evropskim klinikama Venecija (Italija), Frankfurt (Nemačka), Oslo (Norveška). Pored opšte stomatološke prakse Ortodent je takodje Centar za lečenje urodjenih anomalija gde se primenom jedinstvenih tehnika u svetu leče rascepi nepca.\nMaksiofacijalna i oralna hirurgija


Vučić položio venac u Spomen parku Sremska Mitrovica - Ozon Media\nU Sremskoj Mitrovici 26. aprila je obeležen Dan sećanja na žrtve genocida.\nPredsednik Srbije Aleksandar Vučić položio je venac u Spomen parku Sremska Mitrovica.\nPredsednik Srbije Vučić rekao je da svake godine Srbija i RS pokazuju jedinstvo prisećajući se „velikih žrtava našeg naroda, ogromnog stradanja i pokazujući smer kojim naš narod jedino može da ide ka drugačijoj budućnosti“.\n„Nikada ne smemo i nećemo zaboraviti nijedan logor, nijednu grobnicu, nijedan zločin, onih koji su vodili politiku istrebljenja srpskog naroda“, rekao je Vučić.\nVučić je istakao da Dan sećanja danas obeležavaju Srbija i Republika Srpska i sa jedne i sa druge strane Drine „poštujući BiH u kojoj se nalazi RS, znajući da pripadamo istom narodu, sa istim pravoslavnim krstom“.\nVučić je rekao i da je Srbija danas snaga koja promoviše mir i saradnju i da se to desilo kada je, kako je rekao, prestala da ćuti o sopstvenoj istoriji i da se dodvorava.\nVučić je podsetio da je u Sremskoj Mitrovici tokom ofanzive ustaško domobranskih snaga u koordinaciji sa nemačkim snagama 1942.godine NDH je istovremeno sprovela akciju hvatanja stanovništva po šumama Fruške gore i selima Srema, dovodeći ih mitrovičku kaznionu, gde su maltretirani i gde su nad njima vršeni zločini.\nOvogodišnji događaj organizovan je u skladu sa merama koje se preduzimaju za sprečavanje širenja korona virusa.\nWizz Air nastavlja da leti za Beograd sledeće nedelje


Emisija Ja biram: 'Vinar-vinogradar' (RTV1, 9.25)\nIzvor: Radio Televizija Vojvodine, 24.Okt.2021, 03:27\nEmisija Ja biram: "Vinar-vinogradar" (RTV1, 9.25)\nČime se bavi somelijer? Kada je pravo vreme za berbu grožđa? Kako se pravi vino, gde su tajne negovanja vinove loze i zašto se neki učenici i nakon završene srednje škole rado odazivaju i pomažu u berbi grožđa?\nOdgovore na ova pitanja potražili smo u Srednjoj školi „Borislav Mihailović Mihiz“ u Irigu, na njihovom školskom imanju-u vinogradu, gde smo zabeležili berbu grožđa i vredne učenike ove škole.\nSrednjoškolka Mila oprobala se u berbi grožđa, >> Pročitaj celu vest na sajtu Radio Televizija Vojvodine << ali je svoje vršnjake-gledaoce podsetila na činjenicu da treba da se pripremaju za završni ispit.\nEmisija „Ja biram“ u svakom svom izdanju ima i objašnjene zadataka sa male mature iz svih sedam predmeta, uz prigodne animacije.


Visoka škola PEP - Visoka škola za poslovnu ekonomiju i preduzetništvo: PEP drugu godinu za redom pobednik Euroijade\nPEP drugu godinu za redom pobednik Euroijade\nStudenti Visoke škole za poslovnu ekonomiju i preduzetništvo pobednici su prestižnog međunarodnog takmičenja „Euroijada“ koje je ove godine održano u Solunu.\nSolun je od 7. do 10. novembra ugostio 33 fakulteta iz Srbije, Bosne i Hercegovine, Hrvatske, Makedonije, Grčke, Poljske, Rusije, Bugarske, Slovenije, Libana i Alžira. Studenti VŠ PEP ostvarili su nabolji rezultate u sportu i znanju, i tako postali ukupni pobednici ovogodišnje „Euroijade“.\nVŠ PEP je bio najbolji u kvizu znanja, a naši studenti trijumfovali su i u debatnom takmičenju. Studenti VŠ PEP osvojili su prva mesta u šahu za muškarce i žene, stonom tenisu za žene i ženskoj odbojci. Drugo mesto je osvojeno u stonom tenisu za muškarce, odbojci i fudbalu za muškarce.\nUspeh naših studenata je u toliko veći jer je na „Euroijadi“ osim VŠ PEP-a učestvovalo još 15 državnih fakulteta iz Srbije. Ovo je drugo veliko takmičenje ove godine na kojem su naši studenti ostvarili najveći uspeh.\nStudenti VŠ pobednici su i međunarodnog takmičenja „Menadžerijada 2014“ koje je u maju održano u Solunu. Studenti VŠ PEP osvojili su prvo mesto i na prošlogodišnjoj „Euroijadi“ koja je održana u Berašovu u Rumuniji.\nPEP će i sledeće godine braniti prvo mesto na „Euroijadi“ koja će se održati u Krakovu.\nPogledajte kako je bilo u Solunu: FOTOGALERIJA\nPUT KA VRHU: PEP ostvario značajnu saradnju sa Univerzitetom iz Rusije!\nUspešno održane plenarne sesije na Osmoj međunarodnoj konferenciji EEE 2019


Raspisan konkurs za zamenika generalnog sekretara Regionalne kancelarije za saradnju mladih | Министарство омладине и спорта\nRaspisan konkurs za zamenika generalnog sekretara Regionalne kancelarije za saradnju mladih\nRegionalna kancelarija za saradnju mladih (RKSM), insitiucionalni mehanizam za saradnju mladih Zapadnog Balkana, raspisala je danas, po drugi put od osnivanja, konkurs za zamenika generalnog sekretara.\nDa podrži regionalnu razmenu mladih i njihovu razmenu ideja, kao osnove budućih perspektiva za saradnju u regionu, zasnovanih na vrednostima suživota, tolerancije i poštovanja ljudskih prava i raznolikosti, kao i posvećenosti inkluziji i bezbednosti;\nDa intenzivira regionalnu saradnju mladih i institucija koje se bave mladima i da obezbedi implementaciju zajedničkih programa za mlade koji se fokusiraju na principe demokratskog upravljanja, održivog ekonomskog razvoja, obrazovanja i inovacija;\nDa koordinira saradnju mladih na Zapadnom Balkanu.\nViše o samoj RKSM, kao i o uslovima i trajanju konkursa za zamenika generalnog sekretara, možete pronaći na https://www.rycowb.org/


O kompaniji Visa | Finanska inkluzija i finansijska pismenost | Visa\nJačanje finansijske inkluzije\nPartnerstvo za inkluziju\nNaši proizvodi pomažu onima koji nemaju pristup uslugama širom sveta.\nU mnogim delovima sveta, ključna plaćanja između fizičkih lica mogu biti neefikasna i skupa. Da bi pomogla, kompanija Visa onima koji nemaju pristup uslugama nudi mogućnosti brzog, efikasnog i pouzdanog ličnog plaćanja.\nPlaćanje svakodnevnih potrepština\nŠirom Afrike, Indije i drugih rastućih tržišta, elektronska plaćanja kompanije Visa pružaju onima koji nemaju pristup uslugama bolji način plaćanja potrepština, kao što su hrana, odeća, lekovi i prevoz.\nPrijem socijalnih davanja\nMnoge državne agencije koriste pripejd proizvode kompanije Visa da bi dostavile novac onima koji nemaju pristup bankama i uslugama i da bi prestale da distribuiraju gotovinu ili robu.\nPogodnosti za građane Dominikanske Republike\nDistribucija javnih usluga putem Visa pripejd kartica dovelo je do bržeg i isplativijeg programa beneficija.\nFinansijska inkluzija u Ruandi\nRuanda je samo jedan primer kako rad na postizanju finansijske inkluzije može da transformiše živote.\nPostizanje bolje finansijske inkluzije zahteva saradnju sa vodećim partnerima.\nSarađujemo sa priznatim razvojnim organizacijama da bismo razumeli finansijski aspekt života onih koji nemaju pristup uslugama i da bismo podržali postojeće programe u cilju zadovoljenja njihovih finansijskih potreba.\nBetter Than Cash Alliance (Alijansa Bolje od gotovine)\nKompanija Visa je, zajedno sa Fondacijom Bila i Melinde Gejts, USAID-om, Citi-jem, Fondom UN za kapitalni razvoj, Fordovom fondacijom i organizacijom Omidyar Network, formirala alijansu Better Than Cash Alliance kako bi ubrzala prelazak sa gotovine na elektronsko plaćanje, što je važan korak ka povećanju inkluzije.\nU Gani, Visa sarađuje sa organizacijom CARE radi pružanja kompletne bankarske usluge udaljenim područjima putem mobilne tehnologije. CARE grupe za štednju zajednica mogu da otvaraju i koriste štedni račun bez potrebe za putovanjem do zgrade banke.\nFondacija Čeri Bler za žene\nOvo partnerstvo se fokusira na povećanje pristupa žena finansijskim uslugama u Nigeriji. Cilj ovog projekta je omogućavanje većem broju žena preduzetnica da postanu predstavnice u maloprodajnoj mreži vodećeg dobavljača finansijskih usluga.\nFinansijska inkluzija 2020.\nKompanija Visa, Fondacija Citi i Centar za finansijsku inkluziju organizacije Accion osnovali su inicijativu Finansijska inkluzija 2020. kako bi pomogli svetu da dobije univerzalan pristup kvalitetnim finansijskim uslugama.\nGSMA mWomen alijansa za globalni razvoj\nTrista miliona manje žena nego muškaraca ima svoj mobilni telefon. Alijansa radi na poboljšanju života žena omogućavanjem pristupa mobilnim tehnologijama koje im zauzvrat daju pristup finansijskim uslugama, obrazovanju i zdravstvu.\nKompanija Visa je sarađivala sa Kiva.org, prvim svetskim sajtom za mikrokredite, da bi proširila mogućnosti ekonomske inkluzije za mala američka preduzeća omogućavajući pristup mikrokreditima.\nKompanija Visa je ostvarila partnerstvo sa Ženskom svetskom bankom, globalnom mrežom organizacija za mikrofinansiranje koje rade na jačanju i podsticanju finansijske inkluzije za siromašne nigerijske žene i njihove porodice.\nCentar za inoviranje finansijskih usluga (Center for Financial Services Innovation, CFSI)\nKompanija Visa radi sa CFSI-jem na podršci programima koji opslužuju zajednice koje nemaju pristup bankama u Severnoj Americi.\nJačanje sveta poznavanjem finansija\nTokom skoro dve decenije, programi za finansijsku pismenost kompanije Visa obrazovali su milione dece i odraslih u preko 30 zemalja o tome kako da mudro upravljaju svojim novcem. Ovi programi su svi osmišljeni sa jednim ciljem: da se osigura da, kad pojedinci dobiju pristup finansijskim uslugama, mogu da ih koriste uz dobro razumevanje kako se upravlja novcem.\nBilo da je u pitanju pozorište u Brazilu koje decu uči planiranju trošenja novca, bilo da se radi o video igri FIFA World Cup™ o osnovama ličnih finansija, naši besplatni programi finansijske pismenosti su prilagođeni lokalnoj kulturi, inovativni i atraktivni.\nNaši sajtovi o finansijskoj pismenosti, lokalizovani širom sveta, privlače milione poseta svake godine od strane roditelja, nastavnika, đaka i potrošača koji traže besplatne, kvalitetne informacije o ličnim finansijama, kako za korišćenje u učionici, tako i kod kuće.\nCilj kompanije Visa obznanjen putem Klintonove globalne inicijative da naš program finansijske pismenosti dostigne broj od 20 miliona ljudi širom sveta do 1. maja 2013. postignut je godinu dana pre roka. Visa je sada stigla do preko 33 miliona ljudi.\nOd 2012. do 2014. godine, kompanija Visa je održala i niz konferencija visokog nivoa u Indiji, Istočnoj Evropi, Keniji, na Bliskom Istoku, u Brazilu i Kini u saradnji sa dnevnim novinama Financial Times. Ti forumi su bili namenjeni povećanju finansijske pismenosti pojedinaca iz najranjivijih zajednica na planeti.\nFinansijski fudbal (Financial Soccer)\nZahvaljujući snazi najpopularnijeg sporta na svetu, igra Financial Soccer je do danas bila korišćena preko 5 miliona puta i dostupna je na 15 jezika i u 41 zemlji.\nOsvetnici spasavaju svet\nVisa i Marvel stvaraju uzbudljiv strip, dostupan na 8 jezika, koji deci pomaže da nauče veštine ličnih finansija.\nGlobalni samit o finansijskoj pismenosti\nDogađaj koji okuplja kreatore ideja i politika i rukovodioce radi omogućavanja finansijske pismenosti širom sveta.\nDopiranje do mladih u Kini\nPutujući autobus finansijske pismenosti (Financial Literacy Traveling Bus) se zaustavlja u Kini da bi decu naučio o upravljanju novcem.\nFinansijski ragbi (Financial Football)\nKompanija Visa je kreirala ovu zabavnu igru na temu američkog ragbija (NFL) da bi dotakla problem finansijske pismenosti kod mladih.